אירועי העימותים בגבול ישראל–רצועת עזה (2018–2021)

העימותים בגבול ישראל–רצועת עזה בשנים 2018 עד 2021 הם סדרה של עימותים בין ישראל לבין חמאס, הגורם השולט ברצועת עזה, והג'יהאד האסלאמי, העימותים כללו הפגנות המוניות ומהומות אלימות בגבול עם ישראל ושיגור בלוני תבערה לשטח ישראל. ישראל קיימה מספר סבבי תקיפות נגד מטרות ברצועה במאי. ובנובמבר 2019 קיימה מבצע בשם חגורה שחורה, ובמאי 2021 קיימה את מבצע שומר החומות.

== פברואר - אוקטובר 2018 ==

=== פברואר 2018 ===

* 17 פברואר 2018 התפוצץ מטען במסווה של דגל פלסטין שהיה תלוי על הגדר סמוך לעין השלושה, באירוע זה נפצעו 4 לוחמים בהם קצין ולוחם 'סילוק פצצות'. בעקבות האירוע צה"ל הגיב בירי ארטילרי ופגע בעמדת תצפית של הג'יהאד האסלאמי, והודיע כי יחריף את הצעדים נגד מפגינים פלסטינים לאורך גדר המערכת ברצועת עזה.

=== מרץ 2018 ===
* בבוקר 30 במרץ 2018 הוקמו שישה מאהלים לאורך גבול הרצועה עם ישראל, בהם התקיימו פעולות מחאה והפנינג משפחתי. אל הגדר הגיעו צעירים שיידו אבנים ובקבוקי תבערה והבעירו צמיגים. צה"ל הגיב בירי אמצעים לפיזור הפגנות, וירי צלפים כלפי מי שהוגדר על ידו כ"מסיתים מרכזיים". באחד המקרים תפס כוח של צה"ל סמוך לגדר ילדה בת 7, שלטענת צה"ל נשלחה לשם על ידי חמאס, והחזירה להוריה. במקרה אחר תועד צעיר בן 18 שנורה בגבו ונהרג כאשר התרחק מהגדר. במהלך היום זיהה צה"ל ניסיונות לירי לעבר חיילי צה"ל בחסות המהומות, ובערב חוסלה חוליה בת 4 מחבלים שניסתה לבצע פיגוע ירי לעבר חיילי צה"ל בצפון הרצועה. בסוף היום דיווחו הפלסטינים על 16 הרוגים מירי בעימותים עם צה"ל בגבול וכ-1,400 נפגעים, בהם פצועים קשה. על פי הדיווחים, אחד מההרוגים הוא ג'יהאד אחמד פארינה, רב-סרן במשטרת עזה ומפקד בחטיבת עזה של החמאס. הפלסטינים דיווחו כי צה"ל תקף גם בירי ארטילרי עמדה השייכת לחמאס. חמאס אישר שחמישה מההרוגים הם אנשי הזרוע הצבאית שלו. צה"ל והשב"כ פרסמו רשימה שמית של 10 מההרוגים שזוהו כ"מחבלים בעלי רקע פח"עי מובהק" בזרוע הצבאית של חמאס ובארגוני טרור אחרים.
* בלילה שבין 30 במרץ ל-31 במרץ בוצע ירי של שלושה פצמ"רים לעבר כוח צה"ל, ובתגובה צה"ל תקף עמדה של חמאס. בשעות הלילה זיהו בצה"ל ירי רקטה ממרכז הרצועה לעבר ישראל. על פי הידוע, הרקטה נפלה בשטח הפלסטיני.

=== אפריל 2018 ===
ההסלמה שהחלה בסוף מרץ נמשכה גם באפריל עם המשך מפגן צעדת השיבה הגדולה וניסיונות לפגע בגדר המערכת. בחודש זה התפתחה תופעה חדשה הנקראת "טרור העפיפונים" - מחבלים פלסטינים משגרים עפיפוני תבערה לשטח ישראל, על מנת לגרום לשרפות ולנזק של שדות חקלאיים.
* ב-3 באפריל נהרג ממזרח לאל-בורייג' צעיר פלסטיני שחיבל בגדר ונורה בחזהו על ידי צה"ל.
* ב-5 באפריל בשעות הלילה ירה כלי טיס של חיל האוויר לעבר מחבל חמוש בסמוך לגדר המערכת בצפון הרצועה והרגו.
* ב-6 באפריל – "יום הצמיגים": ביום שישי, 6 באפריל, שכונה בידי הפלסטינים "יום הצמיג", התגברו שוב המהומות האלימות ליד גדר המערכת. במהלך המהומות הבעירו הפלסטינים כמות גדולה של צמיגים במטרה ליצור מיסוך עשן. בחסות ההמון והעשן ביצעו הפלסטינים פיגועים שכללו זריקת מטעני חבלה, יידוי בקבוקי תבערה וניסיונות לחצות את הגדר. בהפגנות השתתפו כ-20,000 פלסטינים בחמישה מוקדים. הפלסטינים דיווחו על 9 הרוגים וכ-1,400 פצועים, בהם 35 במצב קשה. 399 מהפצועים נפגעו מירי אש חיה, וכ-140 נפגעו משאיפת גז מדמיע. בהרוגים גם יאסר מורתג'א, שהיה לבוש באפוד מזהה עליו כתוב "Press" (עיתונות). על פי הפלסטינים היה מורתג'א צלם עיתונות. עם זאת, על-פי גורמי ביטחון ישראלי היה קצין בדרגת נקיב (מקביל לסרן) במגנוני הביטחון של חמאס מאז 2011, שקיבל משכורת סדירה, וניסה ב-2015 להבריח רחפן לתוך הרצועה. חמאס הודיע שמשפחתו של מי שייהרג על הגדר תקבל תשלום של 3,000 דולר ומי שייפצע יקבל תשלום של 500 דולר.
* ב-11 באפריל הופעל מטען חבלה כנגד דחפור D9 משוריין של צה"ל בגבול רצועת עזה. טנקים של צה"ל ירו בתגובה לעבר מטרות בעזה.
* בשעות הבוקר המוקדמות של 12 באפריל, חיל האוויר הישראלי תקף בעזה. מחבלים ירו ירי מקלעים לעבר כלי טיס צה"לי, ובתקיפת צה"ל נגדם מחבל אחד נהרג ואחד נפצע קשה. כדורי מקלע מעזה פגעו באזורים מיושבים בעוטף עזה ביום זה הציעו סעודיה ומצרים לחמאס לפתוח את מעבר רפיח משני צדדיו באופן קבוע, בתמורה לסיום "צעדות השיבה". בהמשך לחצה מצרים על חמאס שירסן את המהומות והזהירה אותו מפני הסלמה.
* בלילה שבין 11 באפריל ל-12 באפריל תקף צה"ל באמצעות מטוסי קרב מטרת של חמאס בצפון רצועת עזה, בתגובה למטען שהונח בחסות המהומות והופעל נגד הדחפור. דקות לאחר התקיפה נשמעה אזעקת צבע אדום בכפר עזה בעקבות חילופי אש כבדים בין ארגון טרור לצה"ל הכולל ירי על המטוסים וירי מקלעים כבד על צה"ל. אחד הקליעים זלג לאחד מהמבנים באחד מיישובי עוטף עזה וגרם לנזק קל, אך ללא נפגעים. כוח של צה"ל ביצע סיכול ממוקד לעבר חוליית המחבלים שירתה על המטוסים. מחבל חמאס אחד נהרג ומחבל נוסף נפצע באורח קשה. אחר הצהריים הפלסטינים דיווחו על שני מחבלים שהתקרבו לגדר המערכת וכוח של צה"ל פתח בירי לעברם, כתוצאה מכך שניהם נפצעו ואחד מהם נהרג.

שדות שרופים במועצה אזורית אשכול כתוצאה מעפיפוני תבערה שהופרחו מרצועת עזה
* ב-13 אפריל: במהלך יום זה התפתחו הפרות סדר שבמהלכן התעמתו כ-10,000 משתתפים עם כוחות צה"ל. העימותים כללו זריקת מטעני חבלה ובקבוקי תבערה. מטען אחד התפוצץ בשטח הרצועה בקרבת כוח של צה"ל ללא נפגעים ישראלים אך הפיצוץ פצע מספר פלסטינים. בנוסף שרפו המפגינים דגלי מדינת ישראל. גם הפעם היו ניסיונות לפגוע במכשול הביטחוני ולחצותו. במהלך העימותים צה"ל ירה לעבר המפגינים: אדם אחד נהרג וכ-1,000 נפצעו, בהם 5–6 במצב קשה ואנוש.
* ב-15 באפריל צה"ל חשף וסיכל מנהרת טרור חדשה שחדרה לשטח ישראל. המנהרה נחפרה על ידי חמאס מהעיר ג'באליה בחלק הצפוני של עזה. זוהי המנהרה הראשונה שמתגלה בחטיבה הצפונית מאז מבצע צוק איתן, כל המנהרות שנחשפו בעבר היו בחטיבה הדרומית.
* ב-20 באפריל: בעימותים ביום זה השתתפו כמה אלפי פלסטינים. מחבלים פלסטינים שילחו עפיפוני תבערה לשטח ישראל במטרה להצית שרפות. על חלק מהעפיפונים ציירו הפלסטינים צלבי קרס. בנוסף הם יידו אבנים, בקבוקי תבערה ומטעני צינור. 5 פלסטינים נהרגו, בהם נער בן 15. אחד ההרוגים מת מפצעיו כיומיים לאחר מכן, וכ-700 נפצעו.
* ב-27 באפריל: התחדשו העימותים בגבול הרצועה, אלפי פלסטינים התעמתו עם כוחות צה"ל בגדר. צה"ל הגיב בירי שכתוצאה ממנו 3 פלסטינים נפצעו אנושות, ועוד מספר מפגינים נפצעו קל ובינוני, בשעות אחר הצהריים עשרות מפגינים חצו את גדר התיל שלפני גדר המערכת באזור מעבר קרני, תוך שהם מיידים רימון יד, בקבוקי תבערה, מטעני חבלה וצמיגים בוערים. צה"ל פתח בירי כבד לעברם, הפלסטינים דיווחו על עשרות פצועים ועל 4 הרוגים.
:בלילה תקף צה"ל באמצעות כלי טיס שש מטרות השייכות לכוח הימי של חמאס ברצועת עזה. התקיפה בוצעה בתגובה לפעולות הטרור וניסיון החדירה הנרחב לשטח ישראל מוקדם יותר באותו יום.

[[עפיפון תבערה.]]
* ב-29 באפריל: התרחשה שורה של ניסיונות פיגוע בגדר המערכת סביב רצועת עזה, שבהם נהרגו 3 מחבלים פלסטינים. בבוקר זיהה כוח צה"ל במהלך פעילות מבצעית מחבל המשתייך לחמאס כשהוא פוגע בתשתית ביטחונית במעבר קרני בחסות הערפל, ועצר אותו. בצהריים מחבלים העיפו עפיפון תבערה שגרם לשרפה סמוך ליער כיסופים. כמה הצתות נוספות התרחשו בסמוך לגבול. שני מחבלים שהגיעו בשעות הערב לחבל בגדר נורו, אחד נהרג והשני נעצר. תקרית נוספת התרחשה דקות לאחר מכן כששני מחבלים חצו את גדר המערכת בדרום רצועת עזה והשליכו מטענים לעבר כוח צה"ל, אשר הגיב בירי והרג אותם. תקרית אחרת התרחשה דקות לאחר מכן ובה נעצרו שני מחבלים באזור כרם שלום בעת שחתכו חלק מהגדר.

===מאי 2018===
במאי 2018 נמשכה הפרחת עפיפוני תבערה לעבר שטח ישראל במהלך החודש התבצע השיגור הנרחב ביותר של פצצות מרגמה ורקטות לעבר ישראל מאז מבצע צוק איתן.
* 4 במאי (יום שישי): מהומות בהשתתפות כ-7,000 פלסטינים. במהלכן הפילו מחבלים שני רחפני צילום של צה"ל. הפלסטינים דווחו על 1143 נפגעים, בהם מספר נפגעים מירי חי. בערב סוכלו שני ניסיונות חציה לשטח ישראל במרכז הרצועה.,רחפן של צה"ל הפיל לראשונה עפיפון תבערה, כנראה באמצעות חיתוך החוט. בערב הציתו עשרות מתפרעים רכוש וצינורות ומאגרי הדלק והגז במעבר כרם שלום.
* 5 במאי: שני ניסיונות חדירה מדרום הרצועה: מספר חשודים חצו את גדר המערכת בדרום רצועת עזה והניחו שני בקבוקי תבערה סמוך לגדר; מספר חשודים ניסו להשחית את גדר המערכת בדרום רצועת עזה. בתקרית השנייה הפלסטינים דיווחו על לפחות 3 פצועים כתוצאה מירי של צה"ל. בערב נהרגו 7 מחבלי חמאס בפיצוץ במרכז הרצועה. הפלסטינים האשימו את ישראל בפיצוץ וטענו שמדובר היה במתקן תקשורת ממולכד. בלילה דיווחו הפלסטינים שצה"ל תקף עמדת חמאס בשג'אעייה שממנה התארגנו מחבלים לשגר עפיפוני ובלוני תבערה אל עבר שטח ישראל.
* 11 במאי: מהומות בגבול הרצועה בהשתתפות כ-15,000 פלסטינים. הפלסטינים דיווחו על הרוג אחד ו-700 פצועים. מספר עפיפוני תבערה יורטו באמצעות רחפן מרוצים של צה"ל.
:באותו יום השחיתו ושרפו מחבלים ומתפרעים פלסטינים שוב את תשתיות הדלק והגז במעבר כרם שלום. בעקבות כך הורה מתאם פעולות הממשלה בשטחים על סגירת המעבר עד לתיקון הנזקים.שדות שרופים במועצה אזורית אשכול כתוצאה מעפיפוני תבערה שהופרחו מרצועת עזה.
* 12 במאי: בערב תקף חיל האוויר הישראלי בצפון רצועת עזה עמדה של חמאס ומנהרת טרור שחפר חמאס אל כיוון מעבר ארז.
*14 במאי, ערב יום הנכבה, ויום העברת שגרירות ארצות הברית לירושלים: היום הקטלני ביותר ברצועת עזה מאז מבצע צוק איתן. החמאס קרא לאזרחי רצועת עזה להגיע לגדר המערכת. בין 35,000 ל-40,000 פלסטינים התפרעו ב-12 מוקדים. מחבלים שנטמעו בין המתפרעים ירו לעבר חיילי צה"ל ובאזור רפיח סיכל הצבא פיגוע הנחת מטען חבלה שבו נהרגו שלושה מחבלים. בצפון רצועת עזה ביצעה חוליית מחבלים פיגוע ירי ומטעני חבלה בחסות המתפרעים, ששימשו כמגן אנושי. כוח מגלן השיב באש מדויקת והרג 8 מחבלים. חיל האוויר תקף מטרות של חמאס, בהן מחנה אימונים בג'באליה. במהלך היום נהרגו 61 פלסטינים, 50 מהם מחבלי חמאס, ו-1,200 נפצעו. במהלך היום זומן ראש הלשכה המדינית של החמאס, איסמעיל הניה, למצרים ונדרש לפעול להרגעת הרוחות ולהפחתת עוצמת המחאה. חמאס טען שבהרוגים גם תינוקת בת שמונה חודשים, שנפגעה מגז מדמיע, אך בהמשך התברר שמתה מחמת מום מולד, ומשפחתה קיבלה תשלום מחמאס כדי להציג את מותה כנובע מגז מדמיע. מספר הנפגעים הרב ביום זה הביא לתגובות בינלאומיות אחדות:
**טורקיה גינתה את ישראל בחריפות, הכריזה על שלושה ימי אבל והחזירה את שגריריה מישראל ומארצות הברית. למחרת גירש רג'פ טאיפ ארדואן את שגריר ישראל בטורקיה. בעצרת של הארגון לשיתוף פעולה אסלאמי שנערכה באיסטנבול ב-18 במאי אמר ארדואן כי "אין כל הבדל בין הזוועות שעמן התמודד העם היהודי באירופה לפני 75 שנה לבין הברוטליות שבפניה עומדים אחינו בעזה". באותו יום רבבות טורקים הפגינו באיסטנבול נגד ישראל.
**דרום אפריקה החזירה אף היא את שגרירה מישראל.
** בדיון במועצת הביטחון ב-15 במאי גיבתה שגרירת ארצות הברית ניקי היילי את ישראל וגינתה את חמאס וכן את ה"צביעות האנטי-ישראלית של המגנים את ישראל". ב-18 במאי החליטה מועצת זכויות האדם של האו"ם על הקמת ועדת חקירה שתחקור את "הפרות זכויות האדם והחוק הבינלאומי בשטחים הפלסטיניים הכבושים" תוך התמקדות בעימותים בגבול רצועת עזה.
*15 במאי – יום הנכבה: העימותים נמשכו. כוחות צה"ל השתמשו באמצעים לפיזור הפגנות. הפלסטינים דיווחו על שני הרוגים ומספר פצועים.
* 18 במאי (יום השישי הראשון של הרמדאן): ביום זה הגיעו רק אלפים בודדים של מפגינים. כאלף הפגינו בסמוך לגדר הגבול והשאר הפגינו רחוק יותר. ביום זה נפצעו 57 פלסטינים.
* 23 במאי: לפנות בוקר תקף צה"ל באמצעות מטוסי קרב תשתית טרור תת-קרקעית של חמאס בצפון רצועת עזה ושתי מטרות של הכוח הימי של חמאס, התקיפות בוצעו בתגובה להצתת עמדה צבאית בשטח ישראל יום קודם לכן על ידי מספר מחבלים שחצו מרצועת עזה. בערב פלסטיני שניסה לחצות הגדר בדרום הרצועה נעצר והועבר להמשך חקירת כוחות הביטחון ושב"כ.
*25 במאי: ביום שישי זה התקהלו כ-5,000 מפרי סדר בשני מוקדים לאורך הגדר. הם יידו אבנים והבעירו צמיגים, והשליכו מטען חבלה לעבר כוח צה"ל בצפון רצועת עזה, ללא נפגעים. כוחות צה"ל השתמשו באמצעים לפיזור הפגנות ובירי. הפלסטינים דיווחו על כ-90 פצועים, בהם 1 במצב אנוש.
* בבוקר 26 במאי ארבעה מחבלים חצו את גדר המערכת בדרום רצועת עזה והבעירו צמיג. כוח צה"ל שהגיע למקום ביצע ירי לכיוונם והמחבלים נמלטו לשטח הרצועה. בצהריים הודיע דובר צה"ל כי מניתוח האירוע עולה כי המחבלים שהו בשטח הארץ משך זמן קצר מאוד (כדקה) במהלכו זרקו בקבוק תבערה שהתלקח והשאירו בשטח אוהל עליו הכיתוב "צעדת השיבה, חוזרים לאדמות פלסטין". בשעות הערב המאוחרות תקף צה"ל באמצעות מטוסי קרב יעדים של החמאס בדרום רצועת עזה.
* ב-27 במאי הונח מטען חבלה מוסלק בקאטר על גדר המערכת בדרום רצועת עזה. המטען נוטרל והתפוצץ במהלך הנטרול ללא נפגעים. בתגובה תקף טנק של צה"ל עמדת תצפית של ארגוני הטרור ושלושה מחבלים של הג'יהאד האסלאמי נהרגו. בצהריים שלחו הפלסטיניים עפיפון תבערה לשטח ישראל ושרפה פרצה בין היישובים קיבוץ עלומים לקיבוץ בארי.
*ב-28 במאי ב-19:50 נשמעה אזעקת צבע אדום בשדרות. בעקבות ירי נק"ל 15 תרמילים נפלו בעיר.
*יום של הסלמה ומטחי ירי תלול מסלול על עוטף עזה: ב-7:00 ב-29 במאי, ירה הג'יהאד האסלאמי הפלסטיני מטח של 25 פצצות מרגמה אל עבר יישובי עוטף עזה, בתגובה על מותם של שלושה מפעילי הארגון יומיים קודם לכן. מרביתן יורטו על ידי כיפת ברזל ואחת מהן נפלה בחצר גן ילדים שהיה באותה שעה ריק מאדם. לא היו נפגעים. בצהריים (14:40) שוב ביצעו המחבלים הפלסטינים ירי תלול מסלול של רקטות (כולל רקטות תוצרת איראן) ופצמ"רים, כיפת ברזל יירטה ירי תלול מסלול מעל שדרות וחלקי יירוט נפלו מעל בית ספר בעיר. החל מ-16:00 בערך שוב נורו מטחים של רקטות ופצמ"רים, ואזעקות צבע אדום נשמעו במועצה אזורית אשכול, מועצה אזורית חוף אשקלון, שדרות ואופקים. שישה ישראלים נפצעו קל-בינוני, חלקם בשל ריצה למחסה. מספר רקטות ופצצות מרגמה פלסטיניות פגעו במתקן תשתית של חברת החשמל המספק חשמל לרצועה וכתוצאה מכך הופסקה זרימת החשמל לחלקים נרחבים ברצועה. בערב שוב נשמעו אזעקות צבע אדום. למעלה מ-80 רקטות ופצמ"רים נורו אל עבר ישראל. במסיבת עיתונאים שנערכה בערב לקחו חמאס והג'יהאד האסלאמי הפלסטיני אחריות על הירי. ירי הרקטות נמשך גם בלילה, למרות הדיווחים שארגוני הטרור הפלסטיניים הסכימו להפסקת אש בתיווך מצרי.

: בתגובה תקף צה"ל כ-40 מטרות טרור של חמאס והג'יהאד האסלאמי, בהן מנהרת טרור בדרום הרצועה ליד מעבר כרם שלום, שנחפרה במתווה ציר ה-ח', עברה דרך שטח מצרים וחדרה כ-900 מטר לתוך שטח ישראל. בשעות הצהריים המאוחרות השתלט חיל הים על ספינה קטנה מרצועת עזה שניסתה לשבור את הסגר על רצועת עזה ולחדור לישראל.

בסך הכל שוגרו לעבר ישראל כ-200 רקטות ארטילריות ופצצות מרגמה, כאשר רבות מהן יורטו בידי כיפת ברזל.

=== יוני 2018 ===
צעדת השיבה הגדולה המשיכה גם בחודש זה כולל הפרחת עפיפוני תבערה שגרמו לשרפות רבות בשטח ישראל, ולראשונה גם עפיפוני נפץ. בנוסף חידשו המחבלים את ירי הרקטות לעבר שטח ישראל, ירו על כוחות צה"ל והשליכו מטעני חבלה. באמצע יוני צה"ל החל לראשונה להגיב נקודתית לעבר מפריחי עפיפוני התבערה.
* ביום שישי, 1 ביוני, התחדשו העימותים בגבול הרצועה: פלסטינים זרקו אבנים ובקת"בים על כוחות צה"ל ושלחו עפיפוני תבערה. שני פלסטינים ניסו לחדור דרך הגדר, נורו ונפצעו. פלסטיני נוסף ניסה לחדור לשטח ישראל, הניח רימון שהתפוצץ ללא נפגעים וחזר לרצועה. בוצע ירי מנשק קל לעבר רכב צבאי שנע על הגדר. מהירי של צה"ל נהרגה הפרמדיקית רזאן א-נג'אר, וכן על כ-100 נפגעים, מהם אחד במצב קשה. מתחקיר צה"ל עולה שלא בוצע ירי ישיר ומכוון לעבר החובשת.
* ב-2 ביוני מחבלים יידו אבנים על כוחות צה"ל וזרקו מטען חבלה על כוח צה"ל בדרום הרצועה. כוחות צה"ל הגיבו בירי חי וגז מדמיע. הפלסטינים דיווחו על כ-10 נפגעים, בהם שניים במצב אנוש. כ-40 שרפות פרצו כתוצאה מעפיפוני תבערה. אחת מהן כילתה שליש משמורת כרמיה, רקטות נוספות שוגרו גם במהלך הלילה וצה"ל תקף בלילה ובבוקר למחרת 15 מטרות טרור בעזה. בלילה שבין 2 ביוני ל-3 ביוני תקף צה"ל מהאוויר 15 יעדי טרור של חמאס, בהם 5 יעדים במתחם הכוח הימי של חמאס.
* ב-3 ביוני תקף צה"ל מהאוויר מנהרת טרור ימית של חמאס, שיצאה ממוצב הכוח הימי המיוחד של חמאס ונמשכה לכיוון הים, ונועדה לאפשר יציאה חשאית של מחבלים צוללים שיבצעו פיגוע חדירה לישראל דרך הים.
* ב-5 ביוני, יום הנכסה שילחו הפלסטינים עפיפוני תבערה שגרמו להצתת 9 שרפות גדולות, אחת מהן ליד מכללת ספיר.
* ב-8 ביוני, יום השישי האחרון של הרמדאן ו"יום ירושלים האיראני", הכריזו הפלסטינים בעזה על "צעדת המיליון". בפועל, ביום זה השתתפו בעימותים כ-10,000 פלסטינים. מחבלים ביצעו ירי לעבר כוח צה"ל בצפון רצועת עזה וכן יידו מטעני חבלה ורימונים. צה"ל השיב בירי צלפים. הפלסטינים דיווחו על 4 הרוגים וכ-600 פצועים, רובם משאיפת גז מדמיע, וכ-70 מירי. דווח כי כעשרה מהפצועים במצב קשה עד אנוש.כמו כן שילחו עשרות עפיפוני ובלוני תבערה, חלקם נשאו מטעני חבלה, ואלה גרמו למספר שרפות. לפי דיווחים פלסטיניים חיל האוויר תקף מצבור עפיפוני ובלוני תבערה ונפץ.
* ב-10 ביוני ששיגרו מחבלים עפיפוני תבערה שגרמו לשרפות בכיסופים ובבארי. כוחות צה"ל עצרו פלסטיני שחצה את סמוך לזיקים ושניים נוספים ליד נחל עוז. בערב אותר עפיפון ממולכד במטען חבלה בשדות נגב ונוטרל על ידי לוחמי סילוק פצצות של צה"ל.
* ב-14 ביוני בצהריים ביצע כלי טיס של חיל האוויר ירי אזהרה לעבר מפריחי עפיפוני תבערה במרכז הרצועה באזור אל בוריג' לא היו נפגעים בתקיפה זו. אחר הצהריים שוב מטוסי קרב של חיל האוויר ביצעו ירי אזהרה לעבר מפריחי עפיפוני תבערה ובנוסף גם ירו על תשתית טרור, ככל הנראה מחסן עם עפיפוני נפץ, לא היו נפגעים. בערב ביצע חיל האוויר ירי אזהרה נוסף באותו מקרה גם לא היו נפגעים. באותו יום פרצו שרפות נוספות בעוטף עזה כתוצאה מעפיפוני תבערה ששיגרו מחבלים מעזה.
* ב-18 ביוני בתגובה לעפיפוני ובלוני התבערה והנפץ תקף חיל האוויר הישראלי 9 יעדי טרור של חמאס. המחבלים שיגרו 3 רקטות למועצה אזורית חוף אשקלון. בבוקר שלמחרת חוליית טרור בת 5 מחבלים ניסתה לחבל בתשתית ביטחונית על גדר המערכת סביב רצועת עזה. במהלך הניסיון אירע פיצוץ והמחבלים נפצעו בדרגות חומרה שונות ואחד מהם נהרג.
* ב-20 ביוני המחבלים הפלסטיניים שיגרו כ-45 רקטות לעבר עוטף עזה, כיפת ברזל יירטה חלק מהן, נזק נגרם למבנים במועצה אזורית אשכול. בתגובה תקף צה"ל באמצעות חיל האוויר הישראלי 25 מטרות טרור, ב-3 סבבי תקיפה.
* ב-27 ביוני בסביבות 4 לפנות בוקר שיגר חמאס כ-10 רקטות על יישובי עוטף עזה. בערב בוצעו פעמיים שני פיגועי חדירה אל שטח ישראל, כוחות צה"ל ירו במחבלים ופצעו אותם. אחד הפצועים הובא אל בית החולים ברזילי כאשר בכיסיו רימוני גז מדמיע ועשן. חבלן הוזעק לחדר המיון ונטרל את האיום.

=== יולי 2018 ===
ראובן ריבלין בפגישה עם לוחמי האש בעוטף עזה, יולי 2018
בחודש יולי הטרור הפלסטיני התגבר. בנוסף להפרחת עפיפוני תבערה ובלוני תבערה ונפץ, וירי תלול מסלול, החלו הפלסטינים לבצע פיגועי ירי וצליפה נגד הכוחות השומרים על הגדר. ב-14 ביולי (למעלה מ-200 שיגורי תמ"ס) וב-20 ביולי (הריגת חייל בפיגוע צליפה) התרחשו ימי קרבות אינטנסיביים בעקבות פיגועי טרור פלסטינים, שבתגובה להם צה"ל הרג מספר מחבלים וביצע תקיפות אוויריות של עשרות מטרות ומבני טרור, שבמהלכן בין השאר השמיד מספר מפקדות גדודיות של חמאס (בבית לאהיא, זייתון, ח'אן יונס ואל-בורייג').
* ב-2 ביולי חוליית מחבלים חמושים בקאטרים וחומרי בערה חדרו לשטח ישראל וניסו לשרוף עמדה צבאית. בתגובה כוח צה"ל ירה לעברם, הרג אחד מהם, פצע אנושות מחבל שני, ועצר לחקירה מחבל שלישי. מחבל נוסף אשר נפצע הצליח לברוח לשטח הרצועה. בהמשך נורו יריות לעבר כוח צה"ל, אך ללא נפגעים.
* ב-13 ביולי נפצע קצין צה"ל באורח בינוני מרימון יד שהושלך לעברו במהלך המהומות על גדר המערכת. מחבל פלסטיני בן 15 שניסה לטפס על הגדר נורה למוות.
* ב-14 ביולי (בתגובה לפציעת הקצין יום קודם לכן) הפציץ צה"ל שתי מנהרות טרור, אחת בצפון הרצועה (באזור בית חאנון) והשנייה בדרומה (באזור רפיח). בלילה ביצע חמאס 17–33 שיגורים תלולי מסלול, רובם פצצות מרגמה, אל עבר עוטף עזה. כיפת ברזל ביצעה 5–6 יירוטים, אין נפגעים ישראלים. בעקבות הירי הכבד פרסם פיקוד העורף הנחיות חירום לתושבי עוטף עזה. בתגובה לירי תלול המסלול שביצעו הפלסטינים תקף חיל האוויר הישראלי 40 יעדי טרור של חמאס בעזה, בית לאהיא ורפיח וכן השמיד את בסיס המפקדה של גדוד בית לאהיא של חמאס. לטייסים ניתנה הנחיה להימנע מפגיעה בפעילי טרור ולכן מטוסי הקרב תקפו רק תשתיות ומבנים. בצהריים חידשו ארגוני הטרור הפלסטיניים את הירי הארטילרי (ירי תלול מסלול), ואזעקות צבע אדום נשמעו ביישובים רבים בעוטף עזה, בצה"ל זיהו לפחות 60 שיגורים. מאוחר בצהריים ירו מחבלים על כוח צה"ל, אך לא גרמו לנפגעים. צה"ל השיב אש לעבר החוליה וזיהה פגיעה. לפנות ערב רקטה פגעה בבית כנסת ריק בשדרות וגרמה לו נזק ורקטה נוספת פגעה בבית מגורים וגרמה לנזק ול-4 פצועים קל. חיל האוויר הפציץ מתקן אימונים רב-קומתי של חמאס במחנה א-שאטי שתחתיו הייתה מנהרת לחימה. לטענת משרד הבריאות הפלסטיני, בהפצצה נפצעו 12 פלסטינים ו-2 נערים נהרגו. בסך הכל מאז 1:00 בלילה ועד 21:30 במוצאי שבת שיגרו ארגוני הטרור הפלסטיניים ובראשם חמאס כ-210 רקטות ארטילריות ופצצות מרגמה, כ-50 מהם יורטו על ידי כיפת ברזל. אחרי 23:00 דווח שהושגה הפסקת אש בתיווך מצרים.
* ב-15 ביולי קצת אחרי חצות הפרו הפלסטינים את הפסקת אש. שתי פצצות מרגמה נורו לעבר מועצה אזורית אשכול, בתגובה תקף צה"ל את עמדת חמאס ממנה בוצע הירי. מאוחר יותר כיפת ברזל יירטה שתי רקטות נוספות ששוגרו אל עבר שדרות. בבוקר נהרגו 2 פלסטינים בפיצוץ בבניין במערב העיר עזה, נסיבות הפיצוץ אינן ברורות. במהלך היום המשיכו הפלסטינים להפריח עפיפוני תבערה ובלוני תבערה ונפץ, ואלה גרמו למספר שרפות. בצהריים פרצה שרפה ליד יד מרדכי כתוצאה מבלון תבערה וכשעה לאחר מכן נשרף שדה חומוס במועצה אזורית שדות נגב כתוצאה מבלון תבערה. במהלך היום ירו כלי טיס של צה"ל מספר פעמים אל עבר חוליות טרור שהפריחו עפיפוני ובלוני תבערה, מספר מחבלים נפצעו בתקיפות. לפנות ערב החליט הקבינט המדיני-ביטחוני על פרישת סוללת כיפת ברזל בגוש דן וגיוס מילואים בשל ההסלמה במצב.
* ב-16 ביולי פרצו למעלה מ-10 שרפות בעוטף עזה כתוצאה מבלוני תבערה, בהן שרפות גדולות בשמורת חולות כרמיה, באזור כיסופים, ביער בארי ובנחל שקמה. לפנות ערב הפרו הפלסטינים שוב את הפסקת האש ושיגרו רקטה אל עבר מועצה אזורית חוף אשקלון, אך הרקטה נפלה בשטח הרצועה. בהמשך אותו הערב ירו מחבלים מספר רקטות נוספות אך כולן נחתו בשטח הרצועה ללא אזעקה.
* ב-17 ביולי אותר בלון תבערה עם מטען חבלה בבית ספר במועצה אזורית אשכול. הרבש"צ מצא את הבלון והוא נוטרל ללא נפגעים. בצהריים ירה כלי טיס של צה"ל לעבר חוליית משלחי בלוני תבערה ופצע 2 מחבלים. בצהריים המאוחרות נחת בלון תבערה בחצר גן ילדים בעת שילדים שיחקו בחצר, אך לא התלקח ולא גרם לנפגעים. הגננת הרחיקה את הילדים וחבלן משטרתי נטרל את הבלון.
* ב-19 ביולי נמשך טרור העפיפונים ושרפות פרצו בקיבוץ כרמיה, אור הנר ונחל שקמה. בצהריים תקף כלי טיס של צה"ל חוליית משגרי בלונים: מחבל אחד נהרג ושלושה נפצעו. בתגובה שיגרו מחבלים פצצות מרגמה לעבר כוח צה"ל ורקטה לעבר עוטף עזה, ללא נפגעים.
* ב-20 ביולי נמשך טרור העפיפונים, הבלונים וההצתות. אחר הצהריים ביצעו מחבלים פלסטינים ירי צליפה (עם רובה שטייר HS.50 ב0.5 אינץ') לעבר כוח צה"ל והרגו חייל - החלל הישראלי הראשון שנפל כתוצאה מאש עוינת באזור מאז מבצע צוק איתן. בתגובה תקף צה"ל בירי טנקים וכלי טיס שמונה עמדות חמאס. לפנות ערב הופעל מטען חבלה אל עבר כוח צה"ל. לפי הדיווחים הפלסטיניים, נהרגו 4 מחבלים ונפצעו כ-120 בתקיפות צה"ל. בסביבות 20:00 החל חיל האוויר הישראלי בתקיפה נרחבת ברצועת עזה. בתקיפה הושמדה מפקדת גדוד זייתון של החמאס ו-15 מבנים בה. בסביבות 20:37 החלו להישמע אזעקות צבע אדום ביישובי עוטף עזה. זוהו 3 שיגורים, מהם 2 יורטו על ידי כיפת ברזל. צה"ל המשיך בתקיפות, ומאוחר יותר השמיד חיל האוויר הישראלי גם את מפקדת גדוד ח'אן יונס של החמאס ו-25 מבנים בה, בהם מחסן כלי טיס בלתי מאוישים ותשתיות טרור תת-קרקעי. בגל התקיפה השלישית השמיד חיל האוויר את מפקדת גדוד אל-בורייג' של חמאס. בסך הכל הושמדו 60 מבני טרור. קצת אחרי חצות, בעקבות לחץ כבד של מצרים, הושגה הפסקת אש. לדברי גורם בכיר, חמאס התחייב להפסיק עם טרור העפיפונים, הבלונים וההצתות.
* ב-21 ביולי חדרו מחבלים פלסטינים אל שטח ישראל וגנבו ציוד צבאי. בתגובה הפגיז טנק של צה"ל עמדה של חמאס. בצהריים פרצה שרפה בנחל עוז כתוצאה מבלון תבערה, בבתגובה טנק של צה"ל הפגיז עמדת תצפית של חמאס.
*ב-22 ביולי נפל בלון בשדרות וכן בלון במועצה אזורית אשכול. בסך הכל זוהו כ-44 בלוני תבערה ששולחו על ידי פלסטינים ופרצו 8 שרפות בעוטף עזה. בשעות הערב המאוחרות תקף כלי טיס של צה"ל חוליית מפריחי בלוני תבערה ופגע במספר מחבלים. סמוך לחצות בוצע ירי צלפים לעבר כוח צה"ל, אין נפגעים באירוע.
* ב-23 ביולי בצהריים ירה כלי טיס של צה"ל לעבר חוליית מפריחי בלוני תבערה.
* ב-24 ביולי פרצו לפחות 3 שרפות בגלל בלוני תבערה. בערב כלי טיס של צה"ל תקף חוליית מפריחי בלוני תבערה ופצע 3 מחבלים. שר הביטחון אביגדור ליברמן החליט על פתיחה חלקית של מעבר כרם שלום.
*ב-25 ביולי פרצו לפחות 3 שרפות כתוצאה מבלוני תבערה, כולל שרפת יער גדולה ביער בארי ושרפת לול תרנגולות במועצה אזורית חבל אשכול. בשעות הערב המאוחרות שוב ביצעו מחבלים פלסטינים פיגוע צליפה לעבר חיילי צה"ל, ופצעו קצין אחד באורח בינוני. בתגובה הפגיז צה"ל באמצעות טנקים וכלי טיס 7 עמדות חמאס לאורך הגבול, מהירי נהרגו 3 מחבלי חמאס ונפצעו עוד מספר מחבלים.
* ב-26 ביולי בלילה זוהו 9 שיגורים של רקטות ופצמ"רים לעבר ישראל, ואחד מהם יורט על ידי כיפת ברזל. ביום המשיכו הפרחת בלוני תבערה, שגרמו לשרפות, בהן שרפת יער בשוקדה. בלילה דווח על פיצוץ שנשמע באזור כיסופים, אין נפגעים.
* ב-27 ביולי המשיך טרור בלוני התבערה, ולפחות 10 שרפות פרצו בעוטף עזה. כ-10 פלסטינים נפצעו ואחד מת במהומות אלימות על גדר המערכת סביב רצועת עזה.

=== אוגוסט 2018 ===
העימותים לאורך הגדר ושיגור בלוני תבערה נמשכו גם בתחילת אוגוסט, ללא מענה אפקטיבי מצד צה"ל. בתחילת אוגוסט נערכו בתיווך מצרים מגעים בין פת"ח לחמאס על פיוס ביניהם, ובמקביל נערכו מגעים להסדרת רגיעה בין ישראל לרצועת עזה. במסגרת זו אישרה ישראל את כניסתם לרצועה של מחבלי חמאס בולטים, ובראשם סאלח אל-עארורי. בהפגנות שנערכו ב-3 באוגוסט השתתפו גם מחבלים אלה, ובהם אל-ערורי, חוסאם בדראן, מוסא אבו מרזוק ומאהר עובייד, וכן מנהיגי חמאס ברצועה, יחיא סינוואר וסגנו חליל אל-חיה.

המשא ומתן בין ישראל לחמאס, בתיווכה של מצרים, הוביל לרגיעה מסוימת, שבעקבותיה פתחה ישראל את מעבר כרם שלום לכניסת סחורות לרצועת עזה, והרחיבה לתשעה מיילים ימיים את האזור המותר בדיג לדייגי רצועת עזה.

;פירוט האירועים
* ב-1 באוגוסט נמשך טרור העפיפונים ושרפות פרצו בנתיבות ויישובי עוטף עזה.
* ב-3 באוגוסט המשיך טרור בלוני התבערה. בצהריים כ-8,000 פלסטינים התפרעו על גדר המערכת. לטענת הפלסטינים, ערבי אחד נהרג ו-120 נפצעו מירי צה"ל. חוליית מחבלים חדרה מעבר לגדר והשליכה בקבוק תבערה וחזרה לשטח עזה. בתגובה תקף צה"ל עמדת חמאס.
* ב-4 באוגוסט פרצו מספר שרפות בעוטף עזה כתוצאה מבלוני תבערה. צה"ל ביצע ירי אזהרה לעבר שתי חוליות מפריחי בלונים, הפלסטינים לא דיווחו על נפגעים. בערב פוצצו כוחות חיל ההנדסה הקרבית מטען חבלה שאותר בגבול הרצועה.
* ב-5 באוגוסט פרצה שרפת יער ביער כיסופים כתוצאה מבלון תבערה. צה"ל תקף באותו היום פעמיים חוליות טרור ופצע 6 פלסטינים.
* ב-7 באוגוסט מחבלים ירו על כוח צה"ל בגבול הרצועה. טנק של צה"ל השיב אש והפגיז את העמדה ממנה בוצע הירי, והרג שני מחבלי חמאס, שאומנו ופעלו כצלפים.
* ב-8 באוגוסט טרור בלוני התבערה המשיך והצית מספר שרפות. בערב ביצע חמאס פיגוע ירי לעבר כלי הנדסי אזרחי שעבד על המכשול נגד מנהרות בגבול רצועת עזה וגרם לו נזק. בתגובה טנק של צה"ל תקף עמדה של חמאס. כשעה לאחר התקרית שיגר חמאס מטח של 8 רקטות אל עבר עוטף עזה. שתי רקטות יורטו על ידי כיפת ברזל ושתי רקטות התפוצצו בשדרות, אחת פגעה ישירות בבית ופצעה 9 אנשים, אחד מהם קל-בינוני מרסיסים. ב-21:30 החל סבב ירי נוסף ובו שוגרו 36 רקטות ארטילריות ופצמ"רים לעבר ישראל, כיפת ברזל יירטה 4 רקטות. במקביל תקף חיל האוויר הישראלי 12 מטרות טרור ברצועת עזה, בהן מנהרה ימית ומפעל גדול לדיפון בטון למנהרות. הירי הכבד מצד הפלסטינים נמשך גם אחרי 22:30 ואזעקות נשמעו בכל עוטף עזה, במטח זה התפוצצו לפחות 2 רקטות ארטילריות בשדרות. דובר צה"ל דיווח שבמהלך ההסלמה של ערב זה שוגרו בסך הכל כ-70 רקטות ופצמ"רים לעבר ישראל, מהם 11 יורטו על ידי כיפת ברזל ורוב השאר נפלו בשטחים פתוחים.
* בליל 9 באוגוסט נמשך הירי מהיום שלפני. כחצי שעה לאחר חצות תקף כלי טיס של צה"ל כלי רכב פלסטיני ששימש לשיגור רקטות. בתקיפה נהרג מחבל שהיה קרוב משפחה של מפקד בכיר בחמאס. בהמשך הלילה תקף חיל האוויר הישראלי כ-140 מטרות טרור של חמאס. במשך הלילה ובבוקר נורו מטחים של 80 רקטות לעבר נתיבות, כרם שלום ועוטף עזה. מוקדם יותר התפוצצה רקטה במפעל, אשר גרמה לפצועה קשה ופצוע קל. בסך הכל בוצעו 180 שיגורים לעבר ישראל ביממה האחרונה. בבוקר צה"ל תקף עוד מספר מטרות חמאס וחיסל חוליית משגרי רקטות. בצהריים פגעה רקטת גראד פלסטינית בשטח פתוח סמוך לבאר שבע, אזעקת צבע אדום נשמעה בעיר. בתגובה חיל האוויר הישראלי תקף והשמיד בניין גדול במערב העיר עזה ששימש כמפקדה בת 5 קומות של חמאס, הפלסטינים דיווחו על 18 נפגעים בהתמוטטות הבניין. בערב ביצעו המחבלים מספר שיגורים לעבר עוטף עזה, ללא נפגעים. בעקבות האירועים התכנס הקבינט המדיני-ביטחוני לישיבה מיוחדת בקריה. בסך הכל נפצעו לפחות 28 איש בצד הישראלי.
* ב-10 באוגוסט קצת אחרי 00:00 שוגר פצמ"ר לעבר אשכול ללא אזעקה. חמאס דיווחו על הפסקת אש. למרות הכחשת ישראל על הסכמה להפסקת אש, באותו לילה צה"ל לא תקף בעזה ולמחרת הסיר פיקוד העורף את המגבלות הביטחוניות בעוטף. בצהריים ארגן חמאס התפרעויות אלימות של כ-9,000 פלסטינים על גדר המערכת סביב רצועת עזה. רימון רסס הושלך על כוח צה"ל, שהשיב אש, ממנה נהרג פלסטיני אחד ונפצעו עוד עשרה. משרד הבריאות הפלסטיני דיווח שבמהומות נהרגו 2 מחבלים ונפצעו 170 פלסטינים, בהם 40 מירי. בתגובה להשלכת הרימון תקף צה"ל עמדת חמאס. בנוסף, 6 שרפות פרצו בעוטף עזה בגלל בלוני תבערה.
* ב-11 באוגוסט המשיך טרור עפיפוני ובלוני התבערה. אחר הצהריים יצא משט של עשרות סירות מעזה אל הגבול הימי עם ישראל. חיל הים ביצע ירי אזהרה לעברן והן שבו על עקבותיהן.
* ב-15 באוגוסט שוגרו כ-50 בלוני תבערה ופרצה שרפה אחת.
* ב-17 באוגוסט פרצו 4 שרפות בעוטף עזה כתוצאה מבלוני תבערה. במהומות יום שישי על גדר המערכת נהרגו 2 מחבלים.
* ב-19 באוגוסט פרצו שתי שרפות בעוטף עזה כתוצאה מבלוני תבערה. בתגובה למהומות ביום שישי נסגר מעבר ארז לסוחרים, למעט מקרים הומניטריים.
* ב-20 באוגוסט בסביבות 8:00 ביצע מחבל פלסטיני ירי לעבר כוח של גדוד רותם שסייר לאורך גדר המערכת סביב רצועת עזה. הכוח השיב אש והמחבל נהרג. המחבל היה עובד של ארגון רופאים ללא גבולות.
* ב-21 באוגוסט שוגר בלון תבערה אחד.
* ב-31 באוגוסט שוגרו עשרות בלוני תבערה מעזה לעבר ישראל וכתוצאה מכך פרצה שרפת יער ביער בארי. במהומות על גדר המערכת סביב רצועת עזה יידו מחבלים פלסטינים מטעני חבלה מאולתרים על כוחות צה"ל.

=== ספטמבר 2018 ===
* ב-7 בספטמבר אלפי פלסטינים התקהלו בסמוך לגדר המערכת סביב רצועת עזה, הבעירו צמיגים, יידו אבנים והשליכו בקבוקי תבערה ורימון רסס לעבר לוחמי צה"ל וגדר המערכת. צה"ל השיב באש ובאלפ"ה לעבר התוקפים. הפלסטינים שנער בן 17 נהרג ו-30 נפצעו מירי צה"ל. עמדת תקשורת ישראלית הוצתה. בתגובה תקף צה"ל שתי עמדות תצפית של חמאס.
* ב-9 בספטמבר ירו מחבלים פלסטינים על כלי הנדסי של צה"ל, אין נפגעים ואין נזק. שלושה מחבלים חמושים בסכינים נעצרו כשניסו לחצות את הגדר. מחבל נוסף, שניסה לחבל בגדר, נורה ומאוחר יותר מת מפצעיו. בלון נפץ שנשא מטען רסס התפוצץ בשטח ישראל.
* ב-10 בספטמבר היו הפרות סדר סמוך לגדר המערכת. כלי שיט מעזה ניסו לשבור את הסגר הימי ונהדפו באמצעות ירי אזהרה של חיל הים הישראלי.
* ב-12 בספטמבר בשעות הערב פרצו עימותים בצפון הרצועה: מחבלים יידו אבנים ובקבוקי תבערה על כוחות צה"ל, לא היו נפגעים.
* ב-14 בספטמבר בשעות הלילה שבין 13 ל-14 בספטמבר פרצו עימותים בגבול הרצועה בהם מחבלים זרקו אבנים בקבוקי תבערה על כוחות צה"ל, בנוסף מחבלים השליכו מטען צינור על כוחות צה"ל באזור רפיח, לא היו נפגעים. ירי בוצע לעבר 3 חשודים פלסטינים שזוהו זוחלים לעבר גדר המערכת, בעזה דיווחו על מחבל אחד לפחות שנפצע במהלך העימותים. בבוקר אותרו שני בלוני נפץ במועצה אזורית אשכול ובקריה החרדית שבקריית גת, המשטרה וכוחות צבא נטרלו את הבלונים ללא נפגעים וללא נזק. כמו כן אותר ונוטרל מטען חבלה נוסף בסמוך לגדר המערכת. במהלך הצהריים ואחר הצהריים כ-13,000 פורעים פלסטינים התעמתו עם כוחות צה"ל על גדר המערכת. המתפרעים השליכו אבנים, בקבוקי תבערה, מטעני חבלה ורימוני יד על החיילים, מהם נפצע קל קצין. בנוסף 9 חשודים חצו את גדר המערכת אך חזרו מיד לתוך הרצועה. חיילי צה"ל הגיבו באמצעים לפיזור הפגנות. הפלסטינים טענו ששלושה נהרגו מירי צה"ל. בערב תקף צה"ל שתי עמדות תצפית של חמאס בתגובה ליידוי הרימונים ומטעני החבלה.
* ב-17 בספטמבר נפל בלון נפץ ממולכד עם רימון יד בכביש 234 שבעוטף עזה והביא לסגירתו עד שנוטרל בידי חבלני משטרת ישראל. מאוחר בערב תקף כלי טיס של צה"ל חוליית מחבלים שהניחה מטען חבלה על גדר המערכת וככל הנראה 2 מחבלים נהרגו.
* ב-18 בספטמבר חצו 20 מחבלים פלסטינים את הגדר, השחיתו עמדת תצפית וחזרו לרצועה.
* ב-19 בספטמבר הפלסטינים ששני פלסטינים נהרגו בעימותים עם חיילי צה"ל על גדר המערכת בסמוך למעבר ארז.
* ב-20 בספטמבר פרצו לפחות 9 שרפות בעוטף עזה כתוצאה מבלוני תבערה ונפץ. בערב התפוצץ בלון נפץ שנשא מטען חבלה במושב במועצה אזורית שדות נגב ולא היו נפגעים. בלילה ביצע כלי טיס של צה"ל ירי על חוליית משגרי בלוני נפץ ופצע 6 מחבלים פלסטיניים.
* ב-21 בספטמבר המשיכו עימותים המוניים על גדר המערכת, וחייל נפצע קל מרסיסי מטען חבלה שהושלך לעברו. לפלסטינים נהרג מחבל אחד וכ-300 נפצעו. בעוטף עזה פרצו מספר שרפות עקב עפיפוני ובלוני תבערה.
* ב-23 בספטמבר נהרג מחבל פלסטיני אחד וכמה עשרות נפצעו על ידי כוחות צה"ל. מספר שרפות פרצו עקב בלוני תבערה, בהן שרפת יער ביער כיסופים.
* ב-24 בספטמבר נהרג מחבל פלסטיני במהלך העימותים באזור חוף זיקים על ידי כוחות צה"ל.
* ב-27 בספטמבר פרצו לפחות 5 שרפות בגלל בלוני תבערה. בשעות הלילה, דבר שנהפך לשגרה בכל לילה, כ-1,500 פלסטינים התעמתו עם כוחות צה"ל והשליכו מטעני צינור חזיזים בקת"בים ואבנים. כוחות צה"ל פתחו באש חיה וגם ירו גז מדמיע לפיזור ההפגנות, הפלסטינים דיווחו על מספר פצועים.
* ב-28 בספטמבר כ-20,000 פלסטינים התפרעו על גדר המערכת והשליכו למעלה מ-100 מטעני חבלה ורימוני רסס על החיילים. חיילי צה"ל השיבו באש ובאמצעים לפיזור הפגנות והפלסטינים דיווחו על 7 הרוגים ולמעלה מ-500 פצועים. בערב תקף כלי טיס עמדה של חמאס בתגובה ליידוי המטענים והרימונים. במהלך היום פרצו 11–16 שרפות בעוטף עזה בגלל בלוני תבער.
* ב-29 בספטמבר בבוקר לוחמי יהל"ם נטרלו מעל 100 מטענים ורימונים שהושלכו על הכוחות בעימותים בגבול עזה יום לפני. בנוסף פרצו לפחות 4 שרפות בעוטף עזה מבלוני תבערה. בערב פרצו עימותים כמו בכל לילה: המחבלים יידו מטעני צינור רימונים בקבוקי תבערה ואבנים, ללא נפגעים ישראליים, הפלסטינים דיווחו על מספר מחבלים שנפצעו מירי כוחות צה"ל.
* ב-30 בספטמבר בבוקר בלון נפץ שהופרח מעזה נפל ולא התפוצץ בסמוך לאשקלון, חבלני משטרת ישראל נטרלו את הבלון, לא היו נפגעים ולא נגרם נזק.

=== אוקטובר 2018 ===
בחודש זה חלה הסלמה נוספת בגבול הרצועה, עלייה במספר השרפות מבלוני ועפיפוני תבערה, עלייה משמעותית בבלוני נפץ שמשוגרים מהרצועה. בנוסף, עלייה בעימותים המוניים בגדר ולא רק בימי שישי אלא בכל לילה. העימותים בגבול כוללים יידוי עשרות רימוני רסס ומטעני חבלה על כוחות צה"ל. בנוסף, לראשונה מאז מבצע צוק איתן, נורתה רקטה לאזור גוש דן שנפלה בים.
* ב-3 באוקטובר נהרג בשעות הערב נער פלסטיני כבן 15 על ידי כוחות צה"ל במהלך ההתפרעויות בגבול הרצועה שבהן השתתפו למעלה מאלף מפגינים, בנוסף פרצו במהלך היום בעוטף עזה 4 שרפות מבלוני תבערה.
* ב-4 באוקטובר פרצו 5 שרפות בעוטף עזה כתוצאה מבלוני תבערה. במקביל צה"ל העלה כוננות בדרום, תגבר כוחות בגבול הרצועה ופרש סוללות כיפת ברזל כהיערכות להסלמה נוספת בסוף שבוע זה.
*ב-5 באוקטובר כ-20 אלף פלסטינים התפרעו על גדר גבול רצועת עזה. 3 פלסטינים נהרגו ומאות נוספים נפצעו על ידי כוחות צה"ל. במקביל טרור בלוני התבערה נמשך כ-7 שרפות פרצו במהלך היום בעוטף עזה כתוצאה מבלוני ועפיפוני תבערה.
*ב-6 באוקטובר בבוקר נטרלו כוחות צה"ל עשרות מטענים ורימונים שהושלכו לעברם בעימותי יום השישי קודם לכן. בנוסף פרצו 3 שרפות בעוטף עזה מבלוני תבערה.
*ב-7 באוקטובר במהלך היום פרצו 5 שרפות בעוטף עזה כתוצאה מבלוני תבערה. במקביל עימותי הלילה בגבול עזה נמשך: עשרות מחבלים התקרבו לגדר השליכו מטעני צינור רימונים וזרקו אבנים ובקבוקי תבערה על כוחות צה"ל, לא היו נפגעים.
*ב-8 באוקטובר במהלך ההתפרעויות על הגדר המחבלים שרפו עמדת צלפים וזרקו בקבוקי תבערה לעבר הכוחות, מחבל אחד נהרג ועוד שלושה נפצעו על ידי כוחות צה"ל.
*ב-11 באוקטובר בבוקר נשמעו אזעקות צבע אדום במועצה אזורית שדות נגב ושער הנגב ובנתיבות, כיפת ברזל שיגרה טיל בעקבות זיהוי שגוי, הערכה היא שירי נק"ל מהרצועה הפעיל את האזעקות. במקביל חיל ההנדסה הקרבית נטרל מנהרת טרור שחדרה 200 מטר לתוך שטח ישראל באזור ח'אן יוניס. במהלך היום 7 שרפות פרצו כתוצאה מבלוני תבערה, ועוד עשרות בלונים שאותרו בעוטף עזה וגם לראשונה גם בשפלה.
*ב-12 באוקטובר פרצו 6 שרפות בבוקר כתוצאה מבלוני תבערה, ועוד מספר בלונים אותרו בשטחי עוטף עזה. במהומות על גדר המערכת השתתפו כ-14,000 פלסטינים שהשליכו מטענים ורימוני רסס אל חיילי צה"ל. במהלכן, חוליית מחבלים פוצצה במטען חבלה קטע מהגדר והסתערה לעבר חיילי צה"ל. צלפי שייטת 13 השיבו באש והרגו 3 מחבלים (כולל אחד שהגיע לעמדה וניסה לחטוף חייל ונשק) והיתר נסוגו וחזרו לשטח הרצועה. בסך הכל נהרגו באותו יום 7 פלסטינים בעימותים. בעקבות התקרית הורה שר הביטחון אביגדור ליברמן על עצירת הזרמת הדלק והגז לרצועת עזה.
* ב-13 באוקטובר וב-14 באוקטובר פרצו מספר שרפות בעוטף עזה כתוצאה מבלוני תבערה. לפחות בלון אחד שנשא מטען חבלה אותר במועצה אזורית אשכול.
* ב-15 באוקטובר התקרבו לגדר שני מחבלים והטמינו מטען חבלה שהתפוצץ וגרם נזק לגדר המערכת. בתגובה כלי טיס של צה"ל תקף עמדת חמאס.
* ב-16 באוקטובר פרצו לפחות 3 שרפות כתוצאה מבלוני תבערה, שעשרות מהם שולחו לתוך ישראל על ידי הפלסטינים וחלקם היו ממולכדים. נמשכו העימותים על הגדר ומספר מטעני חבלה הופעלו נגד כוחות צה"ל, ללא נפגעים.
*ב-17 באוקטובר ב-3:40 בלילה שוגרו מרצועת עזה שתי רקטות ארטילריות לעבר ישראל. רקטה אחת פגעה ישירות בבית בבאר שבע, פצעה 6 בני אדם קל וגרמה נזק כבד למבנה. רקטה שנייה נפלה בים בסמוך לגוש דן. בבוקר הפציץ חיל האוויר הישראלי כתגובה 20 מטרות בעזה, בהן מנהרת טרור של חמאס בדרום הרצועה. בבוקר החלו הפלסטינים בירי תלול מסלול אל עבר עוטף עזה ונשמעו אזעקות צבע אדום בגזרה. בסמוך לשעה 9:00 תקף חיל האוויר חוליית משגרי רקטות, מחבל אחד נהרג ו-4 נפצעו. לצמצום אחריות חמאס לשיגור הרקטות פורסמה ההערכה שהרקטות הופעלו עקב מכת ברק.
* בליל 18 באוקטובר מאות פלסטינים התפרעו על הגדר ויידו מטעני חבלה לעבר כוחות צה"ל שהגיבו באמצעים לפיזור הפגנות.
* ב-19 באוקטובר התפרעו אלפי פלסטינים על גדר המערכה והפריחו בלוני תבערה שהציתו לפחות 3 שרפות בישראל. מספר פעמים פרצו פלסטינים את הגדר וחדרו לשטח ישראל לזמן קצר.
* ב-22 באוקטובר פרצו 5 שרפות בעוטף עזה כתוצאה מבלוני תבערה, במקביל כמו בכל שבוע בימי שני התקיימו אחר הצהריים הפרות סדר באזור זיקים כ-5,000 מחבלים הפרו את הסדר זרקו עשרות מטענים, רימונים, אבנים ובקבוקי תבערה על כוחות צה"ל. לא נגרמו נפגעים, צה"ל פתח באש לעבר המתפרעים. הפלסטינים דיווחו על 78 פצועים.
* ב-23 באוקטובר פרצו 7 שרפות בעוטף עזה כתוצאה מבלוני תבערה, בנוסף אחר הצהריים החלו עימותים אלימים בגבול עזה שכללו יידוי עשרות מטענים, רימונים, בקבוקי תבערה ושיגור בלוני תבערה ונפץ לעוטף עזה. בעזה דיווחו על מחבל אחד שנהרג ועוד 10 מחבלים שנפצעו מירי של צה"ל.
* ב-24 באוקטובר פרצו 10 שרפות בעוטף עזה כתוצאה מבלוני תבערה. בתגובה, ביצע כלי טיס של חיל האוויר תקיפה בדרום הרצועה ותקף עמדה של חמאס שממנה שוגרו בלוני תבערה לשטח ישראל, לא היו מחבלים שנפצעו בתקיפה. בלילה נפצעו 8 מחבלים בתאונת עבודה כאשר הכינו מטען חבלה ובטעות פוצצו את עצמם. ב-23:18 הופעלה אזעקת צבע אדום בעוטף עזה. שתי רקטות שוגרו לישראל ואחת מהן יורטה בידי כיפת ברזל. בתגובה לירי הרקטות תקף חיל האוויר 8 מטרות טרור ברצועה.
* ב-25 באוקטובר פרצו 7 שרפות בעוטף עזה כתוצאה מבלוני תבערה. בנוסף התקיימו בערב הפרות סדר, ומחבלים זרקו למעלה מ-50 מטענים ורימונים על הכוחות. לא היו נפגעים.
* ב-26 באוקטובר נהרג מחבל פלסטיני כתוצאה מפיצוץ מטען חבלה שהכין לקראת הפרות הסדר של יום שישי. בהפרות הסדר של יום השישי עצמן נהרגו חמישה מחבלים ועוד עשרות נפצעו, 16 אלף פלסטינים השתתפו בהתפרעויות על הגדר.
*ב-27 באוקטובר שיגר הג'יהאד האיסלאמי הפלסטיני (גא"פ) 34 רקטות לעבר ישראל. כ-13 יורטו על ידי כיפת ברזל והשאר נפלו בשטח פתוח. בתגובה הפציץ חיל האוויר בלילה 87 מטרות טרור ברצועת עזה. בין השאר נהרס בניין בן ארבע קומות, ששימש מטה של מנגנון הביטחון הכללי של חמאס. בעקבות מטח נוסף בבוקר הפציץ חיל האוויר 8 מטרות טרור של הגא"פ. בכל התקיפות לא היו נפגעים לפלסטינים. לדברי דובר צה"ל, ירי הרקטות נעשה בהוראת סוריה ואיראן, ישנם פרשנים ישראלים ששללו קביעה זו.
*ב-28 באוקטובר חיל האוויר תקף חוליה שניסתה להטמין מטען בסמוך לגדר המערכת, שלושה נהרגו בתקיפה.
*ב-29 באוקטובר, במהלך העימותים על הגדר, נהרג אחד המפגינים על ידי כוחות צה"ל, כ-15 מפגינים נוספים נפצעו בעימותים.
*ב-30 באוקטובר פרצו 2 שרפות בעוטף עזה כתוצאה מבלוני תבערה ובערב פרצו עימותי לילה. מחבלים זרקו מטענים ורימונים על הכוחות ללא נפגעים. הפלסטינים דיווחו על מחבל אחד שנפצע מירי צה"ל.
*ב-31 באוקטובר פרצו 4 שרפות בעוטף עזה כתוצאה מבלוני תבערה. במקביל בצהריים כלי טיס של חיל האוויר תקף חוליית מחבלים ששיגרה בלוני תבערה מדרום הרצועה. לא דווח על נפגעים מהתקיפה.

== נובמבר 2018 - הסלמה ==

=== אירועים בטרם ההסלמה ===
* ב-2 בנובמבר אלפי מחבלים פלסטינים התקהלו ב-5 מוקדים לאורך גדר המערכת בעזה. המחבלים השליכו רימונים ומטענים וזרקו אבנים ובקבוקי תבערה על כוחות צה"ל, ללא נפגעים. כוחות צה"ל פתחו באש והפלסטינים דיווחו על 32 פצועים, רובם במצב קל ובינוני.
* ב-3 בנובמבר בשעות הערב התקרבו לגדר המערכת 3 מחבלים בדרום הרצועה. כוח של צה"ל קרא להם לעצור אך אחד מהם החל לפגוע בגדר עם גרזן ולנסות לפרוץ אותה. כוח של צה"ל ירה לעברו והמחבל נפצע באורח אנוש, פונה לבית החולים סורוקה ולמחרת נקבע מותו.
* ב-5 בנובמבר בשעות אחר הצהריים התקהלו סביב גדר המערכת בזיקים כ-3,500 מחבלים שזרקו מטעני צינור רימונים אבנים ובקבוקי תבערה על הכוחות, ללא נפגעים. הפלסטינים דיווחו על 21 פצועים מאש צה"ל. במקביל, בלון נפץ שהופרח מהרצועה התפוצץ בעיר נתיבות ללא נפגעים. כמו כן בלון אותר במועצה אזורית אשכול.
* ב-8 בנובמבר ירה כוח צה"ל לעבר שני מחבלים פלסטינים בדרום הרצועה בעת שחיבלו בגדר המערכת, אחד מהם נהרג מהירי והשני נפצע.
* ב-9 בנובמבר כ-10,000 פלסטינים התפרעו בסמוך לגדר המערכת. מחבל אחד נהרג בגזרת ח'אן יוניס לאחר שהשליך מטען חבלה לעבר הגדר. בערב מחבל פלסטיני חדר לשטח ישראל ונלכד על ידי חיילי צה"ל, צה"ל חשד שהוא הצית חממה בנתיב העשרה. באותו יום הועברו מקטר לחמאס, באישור ממשלת ישראל, 15 מיליון דולר במזומן, ששימשו לתשלום משכורות לעובדי ממשל חמאס, לתמיכה ב-50,000 משפחות עניות ולתשלום למשפחות ההרוגים והפצועים ברצועת עזה.

=== הסלמת נובמבר 2018 ===
ההסלמה בנובמבר 2018 החלה עם פעולת חדירה של כוח מיוחד של צה"ל לרצועת עזה ב-11 בנובמבר שהסתבכה ובה נהרגו סא"ל מחמוד ח'יר א-דין ושבעה מחבלי חמאס. לאחר הפעולה נורו מרצועת עזה מאות רקטות לעבר יישובי עוטף עזה ולישובים נוספים בהם אשקלון, אופקים, שדרות ונתיבות. ולראשונה מאז מבצע צוק איתן גם לקריית גת וקריית מלאכי ואף בוצע ירי לחברון, הר חברון, קריית ארבע, ואף אזור עין גדי וים המלח מהם נפצעו 70 ישראלים ונהרג פלסטיני שעבד באשקלון ולן בה. הפלסטינים גם ירו טיל מונחה נגד טנקים שפגע באוטובוס וגרם לפציעת חייל צה"ל. בתגובה לירי פתח צה"ל במתקפה על יעדי טרור ברצועת עזה ובין השאר הרס בניינים אחדים, בהם מבנה אולפני הטלוויזיה של החמאס.

ב-11 בנובמבר 2018 נכנס כוח מיחידה מובחרת של צה"ל לאזור ח'אן יונס, ובהתקלות עם מחבלי חמאס נהרגו סא"ל מחמוד ח'יר א-דין ושבעה מחבלים, בהם מפקד גדוד ח'אן יונס בגדודי עז א-דין אל-קסאם, נור בראכה מטוסי חיל האוויר תקפו באזור לשם סיוע לכוח הקרקעי בדרכו חזרה לישראל. ישראל לא פרסמה פרטים על הכוח ומטרתו, אך דובר צה"ל ציין כי "מטרת הפעולה לא הייתה חיסול או חטיפה". לדברי חמאס, הכוח מנה שבעה לוחמים שדיברו ערבית. הם נכנסו במכונית עמוסת מזון וכשנעצרו לבדיקה בידי אנשי חמאס הציגו תעודות זהות מזויפות. בעקבות חשד של אנשי חמאס החלו חילופי אש, שבהם נהרגו נור בראכה וסא"ל מחמוד ח'יר א-דין.

בעקבות התקרית נורו 17 רקטות לעבר יישובי עוטף עזה. כיפת ברזל יירטה 3 מהם, והירי הוביל לביטול הלימודים בעוטף עזה ולהשבתת הרכבת בקו אשקלון-באר שבע.

ב-12 בנובמבר בשעות אחר הצהריים שוגר טיל נגד טנקים מסוג קורנט לעבר אוטובוס, ומהפיצוץ חייל צה"ל נפצע קשה וחייל נוסף נפצע קל. מיד לאחר ירי טיל הנ"ט, החלו מחבלים פלסטיניים בירי כבד של רקטות על עוטף עזה, אופקים, נתיבות, אשקלון, מועצה אזורית הר חברון, קריית גת ואף ערד ואזור ים המלח. המטח הראשוני (ב-30 הדקות הראשונות שלאחר הפגיעה באוטובוס) כלל למעלה מ-260 רקטות והופעלו 257 אזעקות ברחבי העוטף, במשך היום ועד חצות ביצעו המחבלים כ-460 שיגורים של רקטות ופצמ"רים, עשרות מהם יורטו על ידי כיפת ברזל. מירי הרקטות נפצעו למעלה מ-80 אזרחים ונגרם נזק למספר בתים ובתי עסק. בתגובה לירי הכבד תקף חיל האוויר הישראלי למעלה מ-70 מטרות טרור, בהן נהרגו 3 פלסטינים, וכן הפציץ את תחנת הטלוויזיה של חמאס. בעקבות המשך הירי הכבד בוטלו הלימודים ביישובים שבטווח 40 קילומטר מקו רצועת עזה.

ב-13 בנובמבר המשיך הירי על ישראל. פגיעה בבניין באשקלון גרמה להרוג, פלסטיני תושב חלחול שעבד ולן באשקלון, פצועה אנוש ופצועה קשה. במהלך הלילה תקף חיל האוויר 80 מטרות טרור נוספות, בהן מנהרת טרור התקפית, ובניינים רבי-קומות בעזה - מטה המודיעין הצבאי של חמאס, מטה לביטחון פנים של חמאס ומבנה המשמש את הכוח הצבאי של חמאס ואת הכוח המודיעיני הצבאי של הזרוע הצבאית של חמאס. תקיפות אלה נעשו בנוהל "הקש בגג" ולא גרמו לנפגעים. בבוקר השמיד חיל הים הישראלי מספר כלי שיט של הכוח הימי של חמאס, וכלי טיס תקף חוליית משגרי רקטות והרג מחבל אחד. במהלך היום המשיך הירי על אשקלון ויישובי עוטף עזה, למעלה מ-50 אזעקות צבע אדום נשמעו, ונזק נגרם למספר מבנים. בשעות אחר הצהריים צה"ל תקף ופגע בחוליית מחבלים ששיגרה רקטות אל עבר ישראל.

במהלך היום צה"ל תגבר כוחות וכן גויסו כוחות מילואים. בשעות אחר הצהריים הושגה הפסקת אש בתיווך מצרים.

בעקבות ההחלטה על הפסקת האש פרצו הפגנות של תושבי שדרות, אשקלון ועוטף עזה שחסמו כבישים והבעירו צמיגים, הפגנות התרחשו גם בישובי השומרון ובאוניברסיטת אריאל, שם אגודת הסטודנטים השביתה חלק ממחלקות הלימוד והסטודנטים יצאו להפגין. ביקורת רבה נמתחה על ההחלטה לקבל את הפסקת האש ועל כך שהתגובה הצבאית לא הייתה חזקה מספיק.

ב-14 בנובמבר הודיע שר הביטחון אביגדור ליברמן על התפטרותו בעקבות החלטת הקבינט המדיני-ביטחוני לקבל את הפסקת האש. התפטרות זו לוותה ביציאת מפלגת ישראל ביתנו מהקואליציה, שהצטמצמה ל-61 חברי כנסת.

ראש ממשלת ישראל, בנימין נתניהו, טען כי "אויבינו התחננו להפסקת אש", ואילו חמאס טען כי תוצאות העימות הביאו לניצחון על ישראל. בנוסף איפשרה ישראל את העברת מענק הכסף הקטרי לרצועת עזה.

בניסיון לפענח את מטרתו של הכוח המיוחד של צה"ל פרסם חמאס תמונות שלדבריו הן של לוחמי הכוח. הצנזורה הצבאית אסרה על פרסום התמונות באמצעי התקשורת בישראל, וביקשה מהציבור להימנע מהפצתן ברשתות החברתיות.

בעקבות המבצע שהסתבך והחל הסלמה זו מינה הרמטכ"ל, גדי איזנקוט, את אלוף ניצן אלון לראש צוות לבחינת השימוש שעושה צה"ל בכוחות המיוחדים.

לאחר כ-10 חודשים נקבע מותה של נינה גניסדנובה, נפצעה קשה כתוצאה מפגיעה ישירה של טיל בביתה באשקלון.

== דצמבר 2018 - פברואר 2019 ==
תקופה זו אופיינה בהפרות סדר חוזרות ונשנות באמצעות הפגנות ובלוני תבערה אך לא גלשה לעימות ממשי בין הצדדים.

=== דצמבר 2018 ===
* ב-7 בדצמבר השתתפו כ-10,000 פלסטינים בעימותים על גדר הרצועה, 44 מתוכם נפצעו מאש צה"ל.
* ב-21 בדצמבר נהרגו 4 מפגינים במהלך עימותים עם כוחות צה"ל על גדר הגבול שבהם השתתפו כ-8,000 פלסטינים. באותו יום מת מפצעיו פלסטיני נוסף שנפצע בעימותים ב-14 במאי 2018.
* ב-28 בדצמבר בלילה נורתה רקטה לעבר העוטף שנפלה בשטח פתוח. לא הופעלה אזעקה. בנוסף נהרג פלסטיני אחד במהלך עימותים עם כוחות צה"ל.

=== ינואר 2019 ===
* ב-4 בינואר 2019 הפגינו כ-10,000 פלסטינים והתפרעו במהומות על גדר המערכת. 15 פלסטינים נפצעו מירי ואלפ"ה.
* ב-6 בינואר שוגר מרצועת עזה טיסן ממולכד במטען חבלה ("טיסן נפץ"), אליו חוברו בלוני תבערה רבים. הטיסן התפוצץ בעת שטופל על ידי חבלנים וגרם נזק לרובוט חבלה משטרתי. בתגובה, מסוקי קרב תקפו שתי עמדות חמאס.
* ב-7 בינואר שוגרה רקטה מרצועת עזה לעבר ישראל, אשר יורטה על ידי כיפת ברזל. בתגובה תקף חיל האוויר מספר יעדי טרור במחנה צבאי של חמאס.
* ב-11 בינואר כ-13,000 פלסטינים התפרעו על גדר המערכת, תוך שהם מיידים מטעני חבלה, רימון יד ואבנים, מהם נפצע חייל אחד קל. במהלך הבוקר שילחו הפלסטינים מספר רב של בלוני תבערה ונפץ, וביצעו מספר חדירות לשטח ישראל. מאש צה"ל נהרגה פלסטינית אחת ועוד כמה נפצעו. בתגובה לאלימות הפלסטינית תקף צה"ל שתי עמדות חמאס.
* ב-12 בינואר, מוצאי שבת, שיגרו הפלסטינים רקטה אחת לשטח ישראל וזו נפלה בשטח פתוח. מספר שעות לאחר שיגור הרקטה תקף צה"ל שתי "תשתיות תת-קרקע" של חמאס בצפון הרצועה.
* ב-18 בינואר כ-14,000 פלסטינים התפרעו בסמוך לגדר המערכת ויידו אבנים ובקבוקי תבערה. צה"ל הגיב בירי ובאלפ"ה.
* ב-22 בינואר בוצע ירי על כוח צה"ל בסמוך לגדר המערכת, וקצין צה"ל נפצע קל. בתגובה, טנק (של גדוד 77) הפגיז עמדת חמאס ומהירי נהרג מחבל אחד ושני מחבלים נוספים נפצעו קשה. בלילה תקפו מטוסי קרב בסיס צבאי של חמאס בצפון הרצועה.
* ב-25 בינואר כ-10,000 פלסטינים התפרעו בסמוך לגדר המערכת ויידו רימונים על הכוחות. פלסטיני אחד נהרג ועוד כמה נפצעו.
* ב-26 בינואר פרצו עימותים בין פלסטינים לכוחות צה"ל באל-בוריג'.

=== פברואר 2019 ===
* ב-8 בפברואר נהרגו 2 מפגינים ו-17 נוספים נפצעו בעת עימותים עם כוחות צה"ל בסמוך לגדר המערכת.
* ב-15 בפברואר כ-11,000 פלסטינים התפרעו בסמוך לגדר המערכת, יידו מטעני חבלה ושילחו בלוני תבערה. קצין ימ"ס נפצע קל ממטען חבלה.
* ב-17 בפברואר נפצע חייל ממטען חבלה שיודה על ידי פלסטיני במסגרת מהומות על הגדר. בתגובה, טנקים של צה"ל תקפו שתי עמדות חמאס.
* ב-19 בפברואר לראשונה מזה ארבעה חודשים, פרצו שתי שרפות ביער כיסופים שבמועצה אזורית אשכול כתוצאה מהפרחת בלוני תבערה. כמו כן, מספר בלוני תבערה/נפץ נוספים אותרו במהלך היום, ובערב התקיימו הפרות סדר אלימות לאורך הגדר. המתפרעים השליכו מטענים ורימונים לעבר חיילי צה"ל.
* ב-20 בפברואר פלסטינים שילחו מספר בלוני תבערה אל עבר עוטף עזה. אחד הבלונים התפוצץ במועצה אזורית אשכול לפנות ערב אותר צרור בלונים חשוד אליו מחובר דגם של טיסן - חבלן הוזעק לזירה. בתגובה לשיגור בלוני הנפץ, תקף כלי טיס של חיל האוויר עמדת חמאס בדרום הרצועה.
* ב-22 בפברואר התבצעו מהומות אלימות על הגדר, שכללו יידוי מטעני חבלה ושילוח בלוני תבערה לעבר ישראל. הפלסטינים דיווחו על 2 הרוגים ולפחות 10 פצועים מירי צה"ל.
* ב-26 בפברואר נהרג איש חמאס מקריסת מנהרה תת-קרקעית בח'אן יונס.
* ב-27 בפברואר בלון נפץ התפוצץ בסמוך לבית במועצה אזורית אשכול וגרם נזק למבנה.

== מרץ 2019 - הסלמה ==

כאמור, בשבועות שקדמו להסלמה קיים ארגון החמאס הפרות סדר ליליות בגבול רצועת עזה כשהמפגינים הפעילו מטעני נפץ וזיקוקים, שנשמעו כ-35 קילומטר מהגבול וניסו לחבל בגדר המערכת סביב רצועת עזה. במקביל שילחו המחבלים מדי יום בלוני תבערה ונפץ אל עבר שטח ישראל.
* 14 במרץ: שיגור 2 רקטות M-75 לכיוון אזור המרכז. חמאס טען כי הרקטות שוגרו בטעות. אף על פי כן, תקף צה"ל בתגובה כ-100 יעדים של חמאס והג'יהאד האסלאמי הפלסטיני ברצועת עזה. לאחר תקיפות צה"ל שיגר חמאס מספר רקטות אל ישובי עוטף עזה.
*25 במרץ: רקטה מסוג M-75 שוגרה מרצועת עזה ופגעה בבית במשמרת וגרמה לשבעה פצועים בהם תינוקת בת חצי שנה. בתגובה תקף חיל האוויר מטרות טרור ברצועת עזה. במקביל נורו על שדרות, נתיבות ויישובי עוטף עזה מטחים כבדים של רקטות. האחרונה פגעה ישירות בבית מגורים וגרמה נזק רב למבנה, אך לא התפוצצה ולא גרמה לפגיעות בנפש. ככל הנראה מערכת כיפת ברזל לא כשלה ליירט את הרקטה. מעט לפני 22:00 פורסם בכלי תקשורת פלסטיניים על הפסקת אש שתחל ב-22:00 אך הירי נמשך. עד סוף האירוע, כשישים רקטות שנורו לעבר ישראל.
*ב-26 במרץ ב-03:00 פסק ירי הרקטות הפלסטיני, אך נמשך טרור בלוני התבערה והנפץ, הפלסטינים הפריחו 50 בלונים ו-12 מהם התפוצצו בשטח ישראל ואחד מהם אף הצית שרפה באחד השדות. אחר הצהריים חודשו הפרות הסדר סמוך לגדר הגבול, מחבלים פלסטיניים חדרו דרך הגדר והציתו עמדה צבאית נטושה לפני שחזרו לעזה. לאחר הערכת מצב שקיים ראש הממשלה ושר הביטחון בנימין נתניהו בשעות הערב, הורה הרמטכ"ל רב-אלוף אביב כוכבי על העברת כוחות חי"ר ותותחנים לגזרת הדרום ועל השלמת גיוס מילואים, זאת כהכנה לקראת אפשרות של כניסה קרקעית לרצועת עזה. עם זאת דובר צה"ל הודיע כי הוסרו כלל המגבלות באזור עוטף עזה. ב-20:06, זמן קצר לאחר שפיקוד העורף ביטל את הנחיות החירום שלו והורה על חזרה לשגרה, נשמעו שוב אזעקות צבע אדום בעוטף עזה ורקטה התפוצצה במועצה אזורית אשכול. בחמאס טענו שהירי בוצע על ידי גורמים ברצועה שאינם סרים למשמעתו. ב-23:00 החל חיל האוויר הישראלי בגל תקיפות ברצועת עזה בתגובה לירי הרקטה. בין המטרות שהותקפו מתחם צבאי של חמאס, אתר לייצור אמצעי לחימה, מנהרה תת-קרקעית ובניין רב-קומות בח'אן יונס. כחצי שעה לאחר מכן שיגר חמאס רקטה לאזור התעשייה אשקלון, אך היא יורטה על ידי כיפת ברזל. ב-3:15 החל חיל האוויר הישראלי בגל תקיפות נוסף בעקבות ירי הרקטה. כארבעים דקות לאחר מכן ירה החמאס רקטה נוספת לעבר אזור התעשייה אשקלון והיא יורטה על ידי כיפת ברזל. בפיקוד העורף החליטו שהלימודים יתקיימו בכל רחבי הארץ, אך הכוננות נשארה. למרות זאת לא הושגה הפסקת אש.
*ב-28 במרץ טרור בלוני הנפץ נמשך. חיל האוויר תקף חוליית משלחי בלונים ופצע 2–3 מחבלים.
*ב-29 במרץ וב-30 במרץ ציינו הפלסטינים ברצועת עזה שנה למהומות האלימות על גדר המערכת, וכן את יום האדמה. במהלך היום תיווכה מצרים בין ישראל לחמאס ולגא"פ במטרה להגיע להסדר שירסן את האלימות ויימנע פתיחה במבצע צבאי נרחב. בליל שבת התגודדו מאות פלסטינים בסמוך לגדר המערכת והשליכו עליה ועל חיילי צה"ל מאות מטעני חבלה ורימוני רסס. בתגובה טנק של צה"ל הפגיז עמדה של חמאס.
*ב-30 במרץ בין 30,000 ל-40,000 פלסטינים מפגינים בחמישה מוקדים מול גדר המערכת סביב רצועת עזה. חלק מהמפגינים מיידים אבנים ומטעני חבלה, צה"ל הגיב באמצעים לפיזור הפגנות ובמקרה אחד צלף ירה והרג מחבל שיידה מטען חבלה. בסף הכל נהרגו 4 מחבלים ונפצעו כמאתיים פלסטינים, רובם מגז מדמיע.
*ב-31 במרץ למרות המשך ירי הרקטות, בבוקר נפתחו מעבר ארז ומעבר כרם שלום והורחב שטח הדיג מול חופי עזה.

== מאי 2019 - הסלמה (אירועי גן סגור) ==

בתחילת מאי 2019 התרחשה הסלמה נוספת. מחבלים פלסטינים שיגרו כ-690 רקטות, טילי נ"ט ופצצות מרגמה אל עבר ישראל. בהסלמה נהרגו חמישה אזרחים ישראלים וכ-25 פלסטינים, מתוכם לפחות 19 מחבלים לפי דיווחים מצטברים של דובר צה"ל

=== אירועים ===
* ב-1 במאי שוגרו בלוני תבערה ונפץ לעבר עוטף עזה וכתוצאה מכך פרצו בערב שתי שרפות בנחל הבשור וגם בעין השלושה.
* ב-2 במאי לפנות בוקר תקף חיל האוויר מספר יעדי טרור במתחם צבאי של חמאס בצפון רצועת עזה בתגובה לשיגורי בלוני התבערה והנפץ בלילה. בתגובה לתקיפות אלו, שוגרו שתי רקטות מרצועת עזה. הן נפלו בשטח חקלאי במועצה אזורית שדות נגב. לא היו נפגעים אך נגרם נזק קל.
* ב-3 במאי, כחלק מההפגנות האלימות של ימי שישי, ירו מחבלים פלסטינים, ככל הנראה צלפים של הג'יהאד האסלאמי הפלסטיני, בחסות ההמון על חיילי צה"ל. קצין צה"ל נפצע בינוני וחיילת נפצעה קל. בתגובה תקף חיל האוויר עמדת חמאס והרג שני מחבלים מגדודי עז א-דין אל-קסאם שהיו בה. שני פלסטינים נוספים נהרגו במהלך ההפגנות על הגדר.
* ב-4 במאי בשעות הבוקר החל ירי רקטות מאסיבי לשטחי ישראל, ליישובי עוטף עזה ולערי הדרום ודרום השפלה. כתוצאה מהירי הכבד נפצעו למעלה מ-23 בני אדם, מתוכם שניים קשה. בסך הכל נורו למעלה מ-300 רקטות לעבר ישראל במהלך היום. בלילה התרחב הירי גם לבאר שבע ומרכז הנגב, וכיפת ברזל יירטה מטח רקטות שכוון אל העיר. צה"ל הגיב בתקיפת כ-120 יעדי טרור ברצועה. בהם המשרד לענייני אסירים, בניין המודיעין הצבאי של החמאס בשכונת א-רימאל, סוכנות הידיעות הטורקית אנאדולו ומנהרה התקפית של הג'יהאד האסלאמי הפלסטיני שחצתה את גדר המערכת לכיוון ישראל. לפי דובר צה"ל בתקיפות חיל האוויר בבוקר וצהריים נהרגו 5–6 מחבלים מחוליות שיגור הרקטות. בלילה תקף צה"ל חוליית טרור: מחבל אחד נהרג ומספר מחבלים נפצעו. במהלך אחת התקיפות ברצועה נהרגו תינוקת ואמה. דובר צה"ל אמר שהן נהרגו מפעילות טרור פלסטינית ולא מתקיפת צה"ל. בסמוך לחצות, בליל 5 במאי, שיגרו הפלסטינים מטחי רקטות לעבר קריית גת, באר שבע, אשדוד ומרכז הנגב. ואף שלוש נפילות בשטח פתוח סמוך ליבנה ללא אזעקה. בלילה נהרג ישראלי באשקלון מפגיעת רקטה פלסטינית. כמו כן, רקטה פגעה בגן ילדים בשדרות וגרמה נזק רב למבנה. בסך הכל במהלך הלילה ועד הבוקר בוצעו כ-180 שיגורים לעבר שטח ישראל, כיפת ברזל יירטה עשרות מהם.
* בליל 5 במאי תקף צה"ל 60 יעדי טרור נוספים, בהם כלי שיט של הכוח הימי של חמאס ומפקדה של הקומנדו הימי של חמאס, מפעלים לייצור רקטות ומחסני אמל"ח של הגא"פ, מפעל בטון לדיפון מנהרות טרור ומתחמים צבאיים של חמאס וגא"פ. ב-12 בצהריים פתחו ארגוני הטרור הפלסטיניים בירי מטחי רקטות ופצצות מרגמה על יישובי עוטף עזה, שדרות, אשקלון ודרום-מערב חבל לכיש. בסביבות 13:00 לראשונה מאז מבצע צוק איתן נשמעה אזעקה ברחובות אמנם מפיקוד העורף נמסר כי לא זוהה כלל שיגור לעבר העיר, בנוסף נשמעו אזעקות בבאר שבע, אשקלון, אשדוד ויבנה. אחת הרקטות פגעה ישירות במפעל באשקלון, הרגה אדם ופצעה שניים. בצהריים ירה חמאס טיל נ"ט מסוג קורנט על כלי רכב סמוך לשדרות והרג אזרח. בערב שיגרו הפלסטינים מטח של למעלה מ-30 רקטות אל עבר יישובי דרום השפלה, בהם באשדוד, אשקלון, נתיבות, וגדרה באותו מטח נשמע גם אזעקה בחלק הדרומי של העיר יבנה ממושב סמוך לא זוהו שיגורים לעיר עצמה ומהן נהרג אזרח ישראלי באשדוד. בשעות הבוקר והצהריים המשיך צה"ל בתקיפות אוויריות, בין המטרות שהותקפו מנהרות טרור ומחסני אמל"ח המוסלקים בבתים של פעילי טרור. בתקיפת חוליית משגרי רקטות נהרגו 2 מחבלים. בשעות הצהריים נהרג בסיכול ממוקד בעת שנסע ברכבו, חאמד חמדאן אל-ח'דארי, מפקד שטח בזרוע הצבאית של חמאס וחלפן כספים, אשר שימש כאחראי על העברת כספים מאיראן לחמאס. בתקיפה אחר הצהריים הרג חיל האוויר שני מחבלים מהג'יהאד האסלאמי הפלסטיני באל-בורייג'. באותו זמן השמידו מטוסי קרב של צה"ל את מטה המשרד לביטחון פנים של חמאס בשכונת א-רימאל ואת מטה מערך הסייבר של חמאס. בערב השמיד צה"ל מבנה של חמאס ובתקיפה נהרגו 8 מחבלים ועוד מספר לא ידוע נפצעו. בנוסף תקפו מטוסי קרב בניין בן 7 קומות ששימש כמסתור לרשת מנהרות טרור ואת לשכתו של שר הפנים של חמאס, תופיק אבו נעים.
* בליל 6 במאי נורו מספר רקטות לעבר אשקלון, ולעבר המועצות האזוריות בני שמעון, אשכול, חוף אשקלון ושדות נגב. בבוקר 6 במאי הושגה הפסקת אש ופיקוד העורף הודיע כי הוסרו המגבלות על העורף. בהמשך היום בלוני נפץ הופרחו מכיוון עזה וגרמו לשתי שרפות במועצה האזורית אשכול.

=== הגנת העורף בישראל ===
בעקבות ירי הרקטות הכבד ביישובי עוטף עזה, הדרום ודרום השפלה בוטלו הלימודים בבתי הספר, וכן באוניברסיטת בן-גוריון ומכללת ספיר. פיקוד העורף פרסם הנחיות לציבור לנוכח ההסלמה. עשרות אלפי עובדים במפעלים בדרום נעדרו מעבודתם. שר האוצר, משה כחלון, החליט להאריך את תוקפן של תקנות מס רכוש וקרן פיצויים (תשלום פיצויים) (נזק מלחמה ונזק עקיף) (הוראת שעה),
התשע"ט-2019, המאפשרות מתן פיצוי למעסיקים שעובדיהם נעדרו.

ב-5 במאי הכריז ראש הממשלה על מצב מיוחד בעורף, בטווח של עד 40 ק"מ מגבול רצועת עזה. שר האנרגיה, יובל שטייניץ, הורה על הפסקת הזרמת הגז הטבעי ממאגר "תמר", והכריז על שעת חירום במשק הגז הטבעי.

מערך ההגנה האווירית פרש סוללות כיפת ברזל ברחבי ישראל ובפרט באזורי קו העימות, ואלה יירטו למעלה מ-200 רקטות. לפי דובר צה"ל ב-5 במאי 2019: בסה"כ נורו בסבב כ-690 רקטות, מהן יורטו כ-640. אחוז היירוט של כיפת ברזל עמד על 93%.

יחידות הסייבר של צה"ל והשב"כ סיכלו מתקפת סייבר של חמאס נגד ישראל.

=== המערכה הדיפלומטית ===
בתחילת ההסלמה ניסתה מצרים לתווך להסכם הפסקת אש וחזרה לרגיעה, אך מאמצי התיווך כשלו. בליל 5 במאי חודשו מאמצי התיווך, והפעם בחסות האו"ם, מצרים וקטר. מאמצים אלו צלחו והושגה הפסקת אש שנכנסה לתוקפה ב-6 במאי ב-4:30.

ב-5 במאי גינו מדינות רבות - בהן ארצות הברית, איטליה, גרמניה, צרפת, קנדה, צ'כיה, פולין, אוסטריה ונורווגיה - את ירי הרקטות על ישראל ודרשו מחמאס להפסיק אותו. גם מזכ"ל האו"ם, אנטוניו גוטרש, גינה את ירי הרקטות.
מנגד, איראן גינתה את תקיפות ישראל על רצועת עזה. וטורקיה גינתה את תקיפת המבנה בו שכנה סוכנות ידיעות טורקית.

=== אירועים לאחר ההסלמה ===
* ב-15 במאי נערכו הפרות הסדר של יום הנכבה בגבול עזה, יותר מ-10,000 מחבלים התקהלו סביב גדר המערכת התפרעו זרקו אבנים ועשרות מטעני נפץ ורימונים לעבר לוחמי צה"ל וגם הדליקו צמיגים,לא היו נפגעים וצה"ל פעל בהתאם להוראות הפתיחה באש. הפלסטינים דיווחו על עשרות נפגעים, כמו כן חלה הסלמה בטרור הבלונים שגרמו ל-9 שרפות בעוטף עזה כתוצאה מבלוני תבערה.
* ב-18 במאי שיגרו מחבלים פלסטינים מרצועת עזה מטען חבלה שחובר לזר של עשרות בלוני תבערה. המטען נחת בבסיס צבאי ונוטרל על ידי חבלני המשטרה.
*ב-21 במאי פרצה שרפה אחת בשטח מועצה אזורית אשכול.
* ב-22 במאי פרצו למעלה מ-11 שרפות בעוטף עזה כתוצאה מטרור בלוני התבערה.
* ב-23 במאי פרצו כ-2 שרפות במועצה אזורית אשכול כתוצאה מבלוני תבערה.
*ב-24 במאי פרצו כ-3 שרפות בעוטף עזה כתוצאה מבלוני תבערה
*גם בימים הבאים פרצו שרפות בעוטף עזה כתוצאה מבלוני תבערה. צה"ל לא הגיב צבאית, אך הקטין והגדיל את מרחב הדיג של דייגי רצועת עזה.

== יוני - אוקטובר 2019 ==
===יוני 2019===
בחודש יוני חלה הסלמה בטרור בלוני הנפץ והתבערה, ומאות שרפות פרצו בעוטף עזה מבלוני התבערה. כמו כן גם הפרות הסדר של ימי שישי המשיכו.
*ב-9 ביוני פרצו 3 שרפות במועצה אזורית אשכול מבלוני תבערה.
* ב-11 ביוני פרצו כ-8 שרפות בעוטף עזה כתוצאה מהצתות על ידי בלוני תבערה פלסטיניים.
* ב-12 ביוני פרצו לפחות 9 שרפות בעוטף עזה כתוצאה מהצתות על ידי בלוני תבערה פלסטיניים. בנוסף, בלון נפץ התפוצץ ליד יישוב במועצה אזורית אשכול, ללא נפגעים.
* ב-13 ביוני שיגרו מחבלים פלסטינים רקטה לעבר ישראל וזו יורטה על ידי כיפת ברזל, בתגובה תקף חיל האוויר תשתית טרור תת-קרקעית של חמאס. בערב שיגרו המחבלים רקטה נוספת, שפגעה במבנה ישיבת ההסדר "אפיקי דעת" בשדרות, וגרמה נזק אך ללא נפגעים.
*בליל 14 ביוני תקף צה"ל כמה יעדי טרור בהם תשתיות טרור במתחמים צבאיים וכן מתחם צבאי של הכוח הימי של חמאס ברצועת עזה, בתגובה לשיגור הרקטה לעבר שדרות.
*ב-14 ביוני כמו בכל יום שישי בשעות הצהריים כאלפי מחבלים התפרעו בחמשת המוקדים לאורך הגדר והשליכו עשרות מטעני חבלה לעבר לוחמי צה"ל לא היו נפגעים,צה"ל פעל בהתאם להוראות הפתיחה באש והפלסטינים דיווחו על 46 פצועים ופרצו כ-7 שרפות משיגור בלוני תבערה.
*ב-15 ביוני פרצה שרפה אחת באזור נחל עוז.
*ב-16 ביוני פרצו כ-3 שרפות בעוטף כתוצאה מבלוני תבערה.בשעות הערב זר בלונים עם חשד למטען נפץ נחת בשדות באזור מושב שדה צבי שבצפון הנגב חבלן הוזעק למקום.
*ב-17 ביוני פרצו כ-2 שרפות מבלוני תבערה אחת מהם בגזרת מועצה אזורית אשכול בחממת העגבניות.ובלון נפץ התפוצץ מעל יישוב במועצה אזורית שער הנגב, ללא נפגעים.
*ב-18 ביוני צרור בלונים עם עצם חשוד כמטען נחת בנחל עוז שבעוטף עזה, חבלן הוזעק למקום.
* ב-19 ביוני התפוצץ בלון נפץ מעל יישוב במועצה אזורית שער הנגב, ללא נפגעים. ו-3 בלוני נפץ התפוצצו מעל יישובים בעוטף עזה.
* ב-21 ביוני כמו בכל יום שישי בשעות הצהריים כ-6,000 מחבלים התפרעו בחמשת המוקדים לאורך הגדר והשליכו עשרות מטעני חבלה לעבר לוחמי צה"ל לא היו נפגעים,צה"ל פעל בהתאם להוראות הפתיחה באש והפלסטינים דיווחו על 80 פצועים בהם לפחות 2 במצב אנוש, כמו כן טרור הבלונים המשיך ופרצה שרפה אחת בעוטף עזה.
* ב-23 ביוני הוצתו 6 שרפות בעוטף עזה כתוצאה מבלוני תבערה פלסטיניים.
* ב-24 ביוני טרור הבלונים מעזה המשיך ואף הסלים כ-15 שרפות פרצו בעוטף עזה כתוצאה מבלוני תבערה שהופרחו מעזה לעוטף, במקביל זר בלונים נחת בצהריים בגן ילדים במועצה אזורית שדות נגב לא היו נפגעים.
* ב-25 ביוני פרצו כ-20 שרפות בעוטף עזה עקב טרור בלוני התבערה. בתגובה לכך הופסקה העברת הדלק לרצועת עזה. במקביל אחר הצהריים התקיימו הפרות סדר קטנות בגבול הרצועה באזור צפון הרצועה: המחבלים הבעירו צמיגים בגדר, כוח של צה"ל ירה לעברם, הפלסטינים דיווחו על 12 מחבלים שנפצעו מאש צה"ל, 1 מהם במצב אנוש.
* ב-26 ביוני טרור הבלונים מעזה המשיך להסלים-כ-18 שרפות פרצו בעוטף עזה כתוצאה מבלוני תבערה. במקביל בלון תבערה נחת בסמיכות לאולם ספורט במועצה אזורית אשכול, לא היו נפגעים ולא נגרם נזק. בלון תבערה נוסף נחת בחצר בית במועצה אזורית אשכול וגם במקרה זה לא היו נפגעים ולא נגרם נזק.
* ב-27 ביוני טרור הבלונים המשיך להחריף: מעל 25 שרפות פרצו במהלך היום הזה בעוטף עזה, וגם בלוני תבערה נחתו בסמוך לבתים במועצה אזורית אשכול ומועצה אזורית שער הנגב, לא היו נפגעים ולא נגרם נזק. בשעות הערב מספר בלוני נפץ התפוצצו מעל הקיבוצים במועצה אזורית אשכול, לא היו נפגעים ולא נגרם נזק.
* ב-28 ביוני בבוקר הגיעו להסכמות רגיעה בין חמאס לישראל, בחסות מצרים והאו"ם אך טרור הבלונים המשיך להפר את השקט: כ-14 שרפות פרצו בעוטף עזה כתוצאה מבלוני תבערה. בנוסף, בבוקר נחת זר בלונים גדול בסמוך לאחד מקיבוצי מועצה אזורית אשכול, לא היו נפגעים ולא נגרם נזק. בצהריים, לוחמי צה"ל עצרו מחבל עם סכין שחצה את הגדר בצפון הרצועה, אחר הצהריים כמדי יום שישי התקהלו סביב גדר המערכת כ-7,000 מחבלים שהתפרעו והשליכו מטענים רבים לעבר צה"ל וכמו כן חיבלו בגדר בחמשת המוקדים ובנוסף בדרום הרצועה מחבלים השליכו בקבוק תבערה לעבר ג'יפ צבאי, לא היו נפגעים, כוחות צה"ל פעלו בהתאם להוראות הפתיחה באש והפלסטינים דיווחו על 50 מחבלים פצועים מירי צה"ל בהם לפחות 3 במצב אנוש.
* ב-29 ביוני במהלך הלילה נעצרו שני מחבלים חמושים בסכינים לאחר שחדרו לשטח ישראל בדרום הרצועה, בבוקר נעצרו שני מחבלים נוספים וחמושים בארבעה סכינים וקאטרים לאחר שחדרו לשטח ישראל מצפון הרצועה, בשני אירועי החדירה האלו המחבלים הועברו להמשך חקירת כוחות הביטחון, כמו כן טרור הבלונים מעזה המשיך גם ביום זה: לפנות בוקר פרצה שרפה באחת החממות במועצה אזורית חוף אשקלון כתוצאה מבלוני תבערה ואחר הצהריים פרצה שרפה נוספת במועצה אזורית שער הנגב כתוצאה מבלוני תבערה.
* ב-30 ביוני טרור הבלונים מעזה המשיך: במהלך היום פרצו 2 שרפות במועצה אזורית אשכול כתוצאה מבלוני תבערה שהופרחו מעזה.

=== יולי 2019 ===
* ב-8 ביולי נחשפה מנהרת טרור בדרום רצועת עזה במהלך עבודות על המכשול התת-קרקעי סביב רצועת עזה.
* ב-11 ביולי נורה למוות פעיל חמאס חמוש סמוך לגדר המערכת באזור בית חאנון.
* ב-12 ביולי שוגרה פצצת מרגמה אחת לעבר המועצה אזור אשכול, אזעקה הופעלה בקיבוצים ניר יצחק וסופה. כשעתיים אחר כך שוגרה פצצת מרגמה נוספת למועצה אזורית חוף אשקלון, ללא אזעקה. הפלסטינים דיווחו כי נורו 3 רקטות, והשלישית ככל הנראה נפלה בשטח הרצועה.
* ב-26 ביולי אירעו הפגנות אלימות על גדר המערכת סביב רצועת עזה, בהם השתתפו בין 4,000 ל-5,500 פלסטינים. עשרות מתפרעים יידו רימוני יד, מטעני חבלה ובקבוקי תבערה על הגדר. ילדים ונערים פלסטינים תועדו כשהם משליכים רימונים ובקבוקי תבערה תוך סיכון חייהם. מירי צה"ל נהרג פלסטיני אחד, מחבל פלסטיני בפלוגות אל-קודס של הג'יהאד האסלאמי הפלסטיני, ונפצעו כמה עשרות.
* ב-31 ביולי פרצו שתי שרפות בעוטף עזה כתוצאה מבלוני תבערה.

=== אוגוסט 2019 ===
בחודש זה חלה הסלמה בתקריות אירועי החדירות מעזה, שכללו ניסיונות פיגועים משמעותיים שסוכלו על ידי צה"ל בגדר המערכת. כמו כן, חלה עלייה בשיגורי הרקטות לעבר שטח ישראל.
* ב-1 באוגוסט ב-2:00 בלילה, חדר מחבל פלסטיני פעיל חמאס לשטח ישראל, חמוש ב-AK-47 ורימוני יד ותקף בירי ויידוי רימונים כוח חיילים שאבטח את גדר המערכת סביב רצועת עזה. כוח מחטיבת גולני הוזעק למקום והרג את המחבל. שלושה חיילים נפצעו בפיגוע.
* ב-2 באוגוסט אלפי פלסטינים הפגינו והתפרעו על גדר המערכת סביב רצועת עזה, ובין השאר הניפו דגלי אש"ף עם צלבי קרס נאציים.
* ב-7 באוגוסט פרצה שרפה ביער שמחוני כתוצאה מבלון תבערה פלסטיני.
* ב-10 באוגוסט, בסביבות 4:00, צה"ל סיכל פיגוע טרור פלסטיני בדרום רצועת עזה: 4 מחבלי חמאס - שהיו חמושים ב-AK-47, רימוני יד ו-RPG-7 - חדרו לשטח ישראל ונהרגו על ידי כוח גולני.
* ב-11 באוגוסט לפנות בוקר התרחשה תקרית אש נוספת בגבול עזה, הפעם בצפון הרצועה: מחבל חמוש של חמאס שחדר לשטח ישראל פתח באש לעבר חיילי צה"ל ונהרג על ידי טנק. בשעות הצהריים פרצו 2 שרפות בעוטף עזה בעקבות בלוני תבערה: אחת מהן במועצה אזורית שער הנגב והשנייה במועצה אזורית אשכול.
* ב-16 באוגוסט ערב שבת, שיגרו הפלסטינים רקטה לאזור שדרות והיא יורטה על ידי כיפת ברזל. במהלך היום פרצו שלוש שרפות בעוטף עזה עקב בלוני תבערה פלסטיניים.
* בליל 17 באוגוסט תקף חיל האוויר הישראלי שתי תשתיות תת-קרקעיות של חמאס בתגובה לשיגור הרקטה.
* ב-17 באוגוסט ארגוני הטרור בעזה שיגרו שלוש רקטות לעבר שדרות. רקטה אחת נפלה בבית וכל השאר יורטו. בעקבות הירי כינס ראש הממשלה בנימין נתניהו ישיבת קבינט. קצת לפני חצות נהרגו בקרבת גדר המערכת 3 מחבלים על ידי מסוק קרב וטנק של צה"ל, בעת ניסיון לבצע פיגוע חדירה לישראל.
* ב-18 וב-19 באוגוסט פרצו שרפות במועצה אזורית אשכול ובמועצה אזורית שדות נגב כתוצאה מבלוני תבערה שהופרחו מעזה.
* ב-21 באוגוסט זוהה ירי תלול מסלול לעבר שטח ישראל והופעלה אזעקת צבע אדום בשטח פתוח, וככל הנראה מדובר בנפילת רקטה או פצמ"ר סמוך לגדר הגבול.
* ב-25 באוגוסט שיגרו הפלסטינים 3 רקטות לעבר שדרות, שתיים מהן יורטו על ידי כיפת ברזל והשלישית התפוצצה בשטח פתוח והציתה שרפה. בעקבות ירי הרקטות בוטל פסטיבל לייב שדרות. בתגובה תקף צה"ל מספר מטרות טרור במתחם צבאי של חמאס בצפון רצועת עזה וישראל צמצמה את אספקת הסולר לרצועה בחצי.
* ב-27 באוגוסט שוגרו 4 פצמ"רים לעבר כוח הנדסי של צה"ל, מתוכן 3 רקטות התפוצצו בשטח הרצועה והרביעית בשטח פתוח בישראל, ללא נפגעים ונזק. בתגובה לכך צה"ל תקף עמדת תצפית של חמאס.
* ב-28 באוגוסט שיגרו מחבלים פלסטינים רקטה לעבר נתיב העשרה (בה נשמעה אזעקה) אך היא התפוצצה בשטח הרצועה. בתגובה לכך חיל האוויר תקף עמדה של חמאס בצפון הרצועה.

ב-30 באוגוסט כמו בכל שישי התקיימו הפרות סדר אלימות ב-5 מוקדים לאורך גבול עזה: כ-6,000 מחבלים התקהלו וזרקו עשרות מטעני נפץ ורימונים לעבר חיילי צה"ל. כתוצאה מכך נפצע קל לוחם צה"ל מרסיס של מטען שהושלך לעבר רכב צבאי, כוחות צה"ל פתחו באש כתוצאה מכך נהרג מחבל אחד ועשרות נפצעו מאש צה"ל. כמו כן שרפה פרצה במועצה אזורית שדות נגב כתוצאה מבלון תבערה שהופרח מעזה. מוקדם יותר בצהריים חדרו 4 מחבלים חמושים עם סכין ורימון לעבר שטח ישראל, המחבלים נעצרו והועברו להמשך חקירת כוחות הביטחון.

=== ספטמבר 2019 ===
גם בחודש זה המשיכו רצף האירועים בגבול עזה שכללו התגברות שיגורי רקטות, חדירות, הפרות סדר אלימות ורחפני נפץ.
* ב-6 בספטמבר כחלק מצעדת השיבה של ימי שישי התרחשו הפרות סדר מאוד אלימות בגבול עזה - 6,200 מחבלים התקהלו בחמישה מוקדים לאורך הגבול כשהם מיידים אבנים ועשרות מטעני ורימוני נפץ לעבר חיילי צה"ל שלא נפגעו. החיילים השיבו אש והפלסטינים דיווחו על 2 מחבלים שנהרגו ויותר מ-70 שנפצעו לפחות 3 מהם במצב קשה. בסביבות 23:30 נשמעה אזעקת צבע אדום בשדרות ובמועצה אזורית שער הנגב כתוצאה ממטח של 5 רקטות שאחת מהרקטות נפלה בשכונת מגורים בעיר שדרות, לא היו נפגעים. בתגובה חיל האוויר תקף מספר מטרות של חמאס בהם מוצב של חמאס בצפון הרצועה.
* ב-7 בספטמבר הסלמה בדרום: בשעות הצהריים רחפן חמוש חדר מדרום הרצועה והשליך מטען חבלה לעבר כוח סיור של צה"ל שנע על הגדר, לא היו נפגעים בתקרית החמורה אך נגרם נזק קל לרכב צבאי. חיל האוויר תקף את חוליית המחבלים ששיגרה את הרחפן אך לא דווח בעזה על נפגעים. בשעות אחר הצהריים אירעו שני אירועי חדירות של מחבלים חמושים בסכינים אחת בדרום הרצועה שם נעצרו 3 מחבלים חמושים בסכינים והשנייה כעבור זמן קצר בצפון הרצועה מחבל חמוש בשני סכינים גם נעצר. ב-23:15 חיל האוויר החל בגל תקיפות משמעותיות לאורך כל רצועת עזה בתגובה לרצף אירועי הטרור ב-24 השעות האחרונות באותה יממה, הותקפו ציוד לחימה ימי ושני מתחמים צבאיים של המערך האווירי של חמאס בצפון ומרכז הרצועה.
* ב-8 בספטמבר כוח של צה"ל עצר שני מחבלים חמושים בסכין, קאטר ואמצעי הצתה. המחבלים נעצרו לאחר שחצו את הגדר בדרום הרצועה. בערך ב-21:20 שוגרה פצצת מרגמה או רקטה לעבר מועצה אזורית אשכול, שנפלה בשטח הרצועה. לא היו נפגעים ואזעקה נשמעה רק בשטח פתוח. במקביל הפלסטינים דיווחו כי חמאס ירה לעבר מזל"ט של צה"ל בצפון הרצועה, בבוקר בצה"ל אישרו את הדבר.
* ב-10 בספטמבר הסלמה בדרום: ב-21:06 שיגרו הפלסטינים 2 רקטות על אשקלון ואשדוד בעת כנס הליכוד באשדוד בנוכחות ראש ממשלת ישראל בנימין נתניהו, שפונה מהאזור. כיפת ברזל יירטה את כל הרקטות. בתגובה תקף חיל האוויר בלילה 15 מטרות טרור של חמאס.
* ב-11 בספטמבר אחרי כמה שעות של שקט הירי מעזה חודש: ב-13:15 בצהריים שיגרו הפלסטינים 3 רקטות לעבר מועצה אזורית חוף אשקלון, אחת מהרקטות נפלה בסמוך לבית וגרמה לנזק קל ללא נפגעים. בתגובה טנק של צה"ל תקף שתי עמדות חמאס בצפון הרצועה. במהלך היום נעצרו שני מחבלים שחצו את הגדר בדרום הרצועה: המחבלים היו חמושים בשלושה סכינים ושני קאטרים. במהלך הלילה חיל האוויר תקף מספר יעדי טרור של חמאס בצפון הרצועה בתגובה לשיגורי הרקטות בצהריים, במקביל נשמעו אזעקות נוספות במועצה אזורית חוף אשקלון עקב ירי מקלעים לעבר מטוסי חיל האוויר שתקפו.
* ב-20 בספטמבר כמו בכל יום שישי התקיימו הפרות סדר המוניות בגבול הרצועה: רק שהפעם חלה עלייה משמעותית בכמות המשתתפים-כ-10,000 מחבלים התקהלו ב-5 מוקדים לאורך גבוך עזה והשליכו עשרות מטענים ורימונים לעבר לוחמי צה"ל,לא היו נפגעים באירוע, כוחות צה"ל פעלו בהתאם להוראות הפתיחה באש, הפלסטינים דיווחו על עשרות נפגעים בהם כמה במצב קשה.
* ב-24 בספטמבר נפטרה בבית החולים תל השומר נינה גניסדנובה, הרוגה ישראלית שביעית שנפצעה בהסלמת נובמבר 2018.
* ב-27 בספטמבר כחלק מצעדות השיבה של עזה: גם בשבוע זה השתתפו כ-7,000 מחבלים שהתקהלו בחמישה מוקדים לאורך הגדר כשהם יידו אבנים מטענים רימונים ובקת"בים לעבר חיילי צה"ל, לא היו נפגעים אך נזק נגרם לשני כלי רכב צבאיים כתוצאה מהשלכת מטען ובקת"ב על ידי המחבלים, צה"ל פעל בהתאם להוראות הפתיחה באש, הפלסטינים דיווחו על מחבל אחד שנהרג ועשרות אחרים שנפצעו, בהם גם במצב קשה.

=== אוקטובר 2019 ===
*ב-4 באוקטובר בעימותים על הגדר נהרג בן אדם אחד וכ-50 פלסטינים נפצעו. ב-23:46 נשמעה אזעקה בכיסופים כתוצאה מירי 2 רקטות מעזה לעבר ישראל, הרקטות נפלו בשטח הרצועה.
*ב-24 באוקטובר לפני הצהריים נשמעה אזעקה בשטח פתוח סמוך לזיקים בעקבות זיהוי שגוי של רקטות שנורו לעבר הים, ולא לעבר היישובים. כיפת ברזל שיגרה מיירטים בעקבות הזיהוי של הרקטות.
* ב-29 באוקטובר יירטו מטוסי קרב של חיל האוויר הישראלי כלי טיס חשוד שטס בגובה חריג מעל רצועת עזה.
* ב-31 באוקטובר אחרי שקט של חודש וחצי: בסביבות 20:00 בערב הופעלה אזעקת צבע אדום במועצה אזורית אשכול ובמועצה אזורית שדות נגב כתוצאה משיגור של רקטה מרצועת עזה, הרקטה נפלה בשטח פתוח וכיפת ברזל הופעלה. לאחר כשעה הותקפו שתי עמדות של חמאס על ידי טנק ומטוס חיל האוויר.

=== נובמבר 2019 (לפני מבצע חגורה שחורה) ===
*ב-1 בנובמבר ב-21:00, 21:06 ו-21:42 שיגרו מחבלים פלסטינים מהג'יהאד האסלאמי הפלסטיני מטחים של כ-10 רקטות לעבר שדרות, כיפת ברזל יירטה 8 מהן. רקטה אחת פגעה בבית בשדרות וגרמה נזק, אך חיי יושביו ניצלו עקב שהייתם בממ"ד. בתגובה צה"ל תקף מטרות חמאס ברחבי הרצועת עזה, מחבל אחד נהרג בתקיפה ועוד שניים נפצעו.

== מבצע חגורה שחורה ==

מבצע חגורה שחורה הוא מבצע צבאי שבוצע ברצועת עזה והוביל לסבב לחימה בעזה ובדרום ישראל, מצפון הנגב ועד גוש דן.

ב-12 בנובמבר ב-04:00 הרג צה"ל בסיכול ממוקד את בכיר הג'יהאד האסלאמי הפלסטיני (גא"פ) מפקד החטיבה הצפונית בהאא אבו אל-עטא, יחד עם אשתו, וכתגובה לכך החלו הפלסטינים בירי מאסיבי של רקטות אל עבר כלל ישובי עוטף עזה, ערי הדרום והשפלה ביניהן: שדרות, נתיבות, אשקלון, אשדוד, גדרה, יבנה וגן יבנה. מאוחר יותר, טווח הירי הורחב ורקטות נורו אל עבר אזור המרכז והערים חולון, ראשון לציון, מודיעין-מכבים-רעות, בת ים ותל אביב. בהמשך היום הירי התרכז בעוטף עזה, שדרות ואשקלון. כתוצאה מהירי הכבד ניזוקו מספר בתים, בהם מחסן של חברת "הולנדיה" בשדרות שנשרף כליל, וכ-40 בני אדם טופלו על ידי מד"א במצב קל. כתוצאה מן ההסלמה בוטלו הלימודים בכל אזור גוש דן ועד עוטף עזה במערב, ומשפלת יהודה ועד הנגב המרכזי במזרח. ב-16:00 הכריז שר הביטחון נפתלי בנט על מצב מיוחד בעורף ביישובים שבמרחק עד 80 ק"מ מהרצועה. במהלך היום שיגרו הפלסטינים למעלה מ-200 רקטות, ועשרות מהן יורטו על ידי כיפת ברזל.בתגובה החל צה"ל בסדרת תקיפות אוויריות, במספר גלים מרוכזים, על יעדי טרור של הגא"פ, ובסיכול חוליות שיגור רקטות. בין המטרות שהותקפו: מוצבים ועמדות תצפית, מתחם אימונים, אתרים תת-קרקעיים לאחסון וייצור אמצעי לחימה, אתר של הכוח הימי של גא"פ, פיר מנהרת טרור ואתר חפירת מנהרת טרור. בסך הכל נהרגו בתקיפות צה"ל 10 מחבלי גא"פ (כולל אל-עטא) ונפצעו 45.

ב-13 בנובמבר בבוקר חודש ירי הרקטות. מטחי רקטות כבדים שוגרו על יישובי עוטף עזה, שדרות ואשקלון. כיפת ברזל יירטה רקטה מעל עמק איילון כאשר בוצעו שיגורים אל עבר שפלת יהודה ומטה יהודה. אחר הצהריים נפצעה בינוני אשה בת 70 מפגיעה ישירה של רקטה בבית דיור מוגן באשקלון. במהלך היום שוגרו למעלה מ-100 רקטות על מועצה אזורית אשכול ובערב מטחים כבדים על אשדוד ואשקלון, שיורטו על ידי כיפת ברזל. בלילה שיגרו הפלסטינים רקטות באדר 3 עם ראש קרב כבד על אשדוד, אשקלון, רחובות וערים נוספות בשפלה. במהלך היום שיגרו הפלסטינים למעלה מ-200 רקטות אל עבר שטח ישראל.

צה"ל בתגובה המשיך בתקיפות אוויריות. בתקיפת מספר חוליות שיגור של הגא"פ הרג חיל האוויר הישראלי לפחות 12 מחבלים. בצהריים נהרגו 2 מחבלי גא"פ שעמדו לשגר טיל נ"ט. בתקיפות צה"ל במהלך היום הושמד מפעל מרכזי לייצור ראשי קרב לרקטות ארטילריות וטובע כלי שיט של הכוח הימי של הגא"פ. במהלך היום נהרגו בשכונת תופאח אב ושני בניו, בני 7 ו-24, מפגיעת טיל כשהיו בפתח ביתם, ובלילה נהרגו בדיר אל-בלח 8 אזרחים, בני משפחה אחת, בהם 5 ילדים בני 2 עד 13. לשתי המשפחות לא היה קשר עם הג'יהאד האסלאמי.

ב-14 בנובמבר דווח על הפסקת אש ב-5:30 בבוקר אך הירי לעבר עוטף עזה נמשך. הלימודים לא התקיימו בעוטף עזה ואשקלון. בסביבות 15:30 הוסרו כלל המגבלות על עוטף עזה ומערב לכיש. המחבלים הפלסטינים הפרו את הפסקת האש מספר פעמים. בסביבות 11:00 שוגרו 5 רקטות מרצועת עזה לעבר עוטף עזה ונתיבות. בסביבות 17:30, אחרי 6 שעות שקט, שוגרה רקטה לעבר עוטף עזה. קצת לפני 22:10 שוב הופר השקט: המחבלים הפלסטינים שיגרו 2 רקטות לעבר אזור שדרות ועוטף עזה. בכל המקרים הרקטות יורטו על ידי כיפת ברזל. בעקבות הירי בוטלו הלימודים ביישובי עוטף עזה, שדרות ואשקלון. בעקבות הפרת הפסקת האש והירי רקטי לעוטף עזה לאחר הפסקת האש, צה"ל תקף מספר מטרות של הגא"פ.

בליל 16 בנובמבר הופעלו אזעקות צבע אדום בעיר באר שבע ובפזורה הבדואית בעקבות שיגור שתי רקטות גראד לעבר האזור. מערכת כיפת ברזל יירטה את שני השיגורים. בתגובה לירי תקף חיל האוויר הישראלי מטרות חמאס ברצועה. בצהריים אותר בלון נפץ בכביש 334.

לפי דובר צה"ל, במהלך גל ההסלמה שכונה "מבצע חגורה שחורה", נהרגו 26 מחבלים והותקפו עשרות מטרות טרור של הגא"פ. הארגון גא"פ שיגר כ-450 רקטות בסך הכל, 40% מהן שעמדו להתפוצץ בשטחים מיושבים יורטו על ידי כיפת ברזל בשיעור הצלחה של כ-93%, ובמספרים: כ-180 רקטות לעבר שטחים מיושבים ו-167 רקטות יורטו.

בדצמבר 2020 פיקוד הדרום, חיל האוויר, אגף המודיעין והשב"כ קיבלו אות הערכה מטעם הרמטכ"ל על המבצע, ובנוסף שני לוחמים מגדוד כיפת ברזל, סמ"ר דוד סימסה וסמ"ר נועה חמילבסקי, קיבלו תעודות הערכה מיוחדות על פעילותם מעבר למסגרת הכשרתם במהלך המבצע שמנעה נפילת טילים בבאר שבע.

== נובמבר 2019 – דצמבר 2019 ==
=== נובמבר 2019 (אחרי מבצע חגורה שחורה) ===
* בליל 25 בנובמבר נורתה פצצת מרגמה משטח רצועת עזה לעבר המועצה האזורית אשכול. לא היו נפגעים ולא נגרם נזק.
* ב-26 בנובמבר קצת לפני 21:00, נשמעה אזעקת צבע אדום בשדרות ועוטף עזה: הפלסטינים שיגרו שתי רקטות אל עבר שדרות, כיפת ברזל יירטה אחת מהן.
* ב-27 בנובמבר, קצת אחרי חצות, נשמעה אזעקת צבע אדום באשקלון ובמועצה אזורית חוף אשקלון. מצה"ל נמסר כי "זוהה ירי שאינו רקטי". בתגובה לירי הרקטות לעבר היישוב רעים מוקדם יותר באותו יום, תקף חיל האוויר ברצועת עזה בשני גלי תקיפה שונים.
* ב-29 בנובמבר נהרג מאש צה"ל פלסטיני בן 16 שהפגין על גבול הרצועה, ליד ח'אן יונס, אף על פי שבהוראת חמאס ההפגנות על הגבול בוטלו. בתגובה שוגרה בערב רקטה לעבר מועצה אזורית אשכול אך היא התפוצצה בשטח פתוח. זמן מה לאחר מכן נשמעה אזעקת צבע אדום באשקלון ובמועצה אזורית חוף אשקלון. מצה"ל נמסר כי "זוהה ירי שאינו רקטי". בתגובה לירי הרקטות לעבר תקף חיל האוויר עמדות חמאס ברצועת עזה.

=== דצמבר 2019 ===
* ב-7 בדצמבר שיגרו מחבלים פלסטינים 3 רקטות לעבר שדרות וכיפת ברזל יירטה את כולן. מספר אזרחים נפצעו קל בעת הריצה למרחב מוגן. מספר שעות לאחר מכן תקף צה"ל מספר יעדי טרור של חמאס ברצועת עזה.
* ב-17 בדצמבר כלי טיס של חיל האוויר הישראלי הרג מחבל חמוש שניסה לחדור לשטח ישראל מדרום רצועת עזה. גופת המחבל נמצאת בידי ישראל.
* ב-19 בדצמבר לקראת 3:00, שיגרו הפלסטינים שתי רקטות משטח רצועת עזה אל עבר העיר שדרות, ומערכת כיפת ברזל יירטה את כולן. בתגובה לשיגורים תקף חיל האוויר מספר מטרות של חמאס, כתגובה לתקיפה הישראלית בסביבות 20:00 נשמעה אזעקת צבע אדום בכפר עזה כתוצאה משיגור רקטה שנפלה בשטח פתוח.
* ב-25 בדצמבר שיגרו הפלסטינים רקטה לעבר אשקלון בעת שראש הממשלה בנימין נתניהו ערך כנס בחירות בעיר. הרקטה יורטה על ידי כיפת ברזל.

== ינואר–דצמבר 2020 ==
=== ינואר 2020 ===
בחודש זה חלה הסלמה נוספת לאחר רגיעה בת כמה שבועות, ולראשונה מזה חודשים ארוכים "טרור הבלונים" - שיגור בלוני תבערה ונפץ אליהם מחוברים מטעני חבלה - חזר.
* ב-12 בינואר בשעות הצוהריים נשמעה אזעקת צבע אדום בנחל עוז כתוצאה מירי מקלעים מהרצועה, אחר הצהריים כוחות צה"ל עצרו מחבל ערבי שניסה לחדור מצפון רצועת עזה לעבר שטח ישראל, כעבור שעתיים כוחות צה"ל עצרו 3 מחבלים נוספים שניסו לחדור מצפון רצועת עזה לעבר שטח ישראל.
* ב-13 בינואר במהלך הפגנה נעצרה קבוצת פעילים שניסתה לחבל בגדר ההפרדה, בראשות אנה קונטולה. הם שוחררו כעבור כמה שעות.
* ב-15 בינואר בצהריים שיגרו הפלסטינים 4 רקטות לעבר עוטף עזה, שתיים מהן יורטו על ידי כיפת ברזל והשאר התפוצצו בשטחים פתוחים. בערב נחתו בלוני נפץ פלסטיניים בשדרות. בתגובה, תקף חיל האוויר הישראלי מספר מטרות של ארגון החמאס, ביניהם אתרים לייצור אמל"ח ומתחמי אימונים.
* ב-16 בינואר טרור הבלונים מעזה נמשך: זר בלונים שחובר למטען נפץ שהופרח מעזה נחת במועצה אזורית שדות נגב והתפוצץ, בנס לא היו נפגעים. ביום זה נחתו בעוטף מספר בלוני נפץ נוספים ובתגובה בשעות הלילה תקפו מסוקי קרב של חיל האוויר תשתית תת-קרקעית של מחבלי חמאס בצפון הרצועה.
* ב-17 בינואר אותר באשדוד חפץ חשוד (כמטען חבלה) המחובר לצרור בלונים. זר בלונים נוסף נחת במועצה אזורית חוף אשקלון באזור נתיב העשרה, ובערב בלון נפץ התפוצץ בנחל עוז לא היו נפגעים באירוע. משעות הבוקר הופרחו עשרות בלונים לעבר העוטף.
* ב-18 בינואר טרור הבלונים המשיך: משעות הבוקר הופרחו עשרות רבות של בלוני נפץ לכיוון עוטף עזה, 2 מהם התפוצצו בסמוך לגדר המערכת. בערב אותר זר בלונים המחובר למטען חבלה בעיר שדרות, הזר נוטרל בהצלחה על ידי חבלני משטרה ולא היו נפגעים באירוע.
* ב-21 בינואר הרג כוח צה"ל 3 מחבלים שחדרו לתוך ישראל מדרום רצועת עזה, במהלך חילופי האש השליכו המחבלים מטען חבלה או רימון יד על החיילים. גם ביום זה המשיך טרור בלוני הנפץ.
* ב-23 בינואר טרור הבלונים המשיך: 3 זרי בלוני נפץ שהופרחו מעזה אותרו בקריית גת במוקדים שונים, באחד המקרים הזר התפוצץ ללא נפגעים או נזק והשאר נוטרלו על ידי חבלני המשטרה. בערב נשמעה אזעקת צבע אדום בניר עם, על פי דובר צה"ל בהתחלה היה חשש לירי רקטה לאזור אך לאחר בדיקה נוספת היה מדובר היה מדובר בפיצוץ פנימי בעזה.
* ב-24 בינואר טרור הבלונים המשיך: במהלך היום בלון נפץ אותר בקיבוץ בארי ונוטרל על ידי חבלני משטרה. כמו כן הופרחו עשרות בלוני נפץ ביום זה.
* ב-25 בינואר טרור הבלונים המשיך ואף עלה מדרגה: 5 בלוני נפץ אותרו במהלך יום זה באזורים מרוחקים משטח רצועת עזה, 3 זרי בלוני נפץ אותרו באזור הנגב, באחד המקרים אותר זר בלונים המחובר לראש רקטת RPG בסמוך למדרשת בן-גוריון שבנגב וחבלני משטרה נטרלו את הזרים בהצלחה. מאוחר יותר אותר זר בלוני נפץ בקיבוץ בארי. גם במקרה הזה חבלני משטרה נטרלו את הזר, לאחר מכן זר בלוני נפץ אותר במושב צפרירים באזור בית שמש. גם באירוע הזה לא היו נפגעים והזר נוטרל בהצלחה. בסביבות השעה 23:00 מטוסי קרב של חיל האוויר החלו בתקיפות מספר יעדי טרור של חמאס בדרום הרצועה בהם גם אתר לייצור אמצעי לחימה ומתחם צבאי בו תשתיות המשמשות לאיסוף; התקיפה בוצעה בתגובה לשיגורי בלוני הנפץ בימים שלפני וגם על היום הזה.
* ב-26 בינואר סמוך לשעה 18:30 בערב מחבלים בעזה שיגרו רקטה שנפלה בשטח פתוח במועצה אזורית אשכול לא היו נפגעים ולא נגרם נזק. במקביל טרור הבלונים המשיך ביום זה: בלון נפץ אותר בשעות הבוקר על עץ בעיר שדרות בסמוך לבית חב"ד בעיר, כוחות משטרה נטרלו את הבלון. אחר הצהריים זר בלוני נפץ נפל בנחל עוז כוחות משטרה נטרלו את הזר בהצלחה ללא נפגעים או נזק. בתגובה לשיגור הרקטה ולבלוני הנפץ כלי טיס של חיל האוויר תקפו עמדה צבאית של חמאס בדרום הרצועה.
* ב-27 בינואר טרור הבלונים המשיך: במהלך יום זה זר בלונים גדול המחובר למטען נפץ אותר ונוטרל בהצלחה על גדר המערכת בכפר עזה.
* ב-28 בינואר טרור הבלונים המשיך לעלות מדרגות: במהלך יום זה אותרו לפחות 5 זרי בלוני נפץ באזורים שונים בעוטף עזה בהם בשדרות שם לקראת הלילה אותר זר בלונים המחובר לראש פצצת מרגמה בסמוך לבניין בעיר. כמו כן במהלך יום זה אותר ונוטרל זר בלוני נפץ בקריית גת. כמו כן כמחאה על עסקת המאה במהלך היום התקיימו הפרות סדר לאורך הגבול, כוחות צה"ל השתמשו בעיקר באלפ"ה. הפלסטינים דיווחו על לפחות 3 נפגעים מאש צה"ל, 1 מהם נפגע באורח אנוש.
* ב-29 בינואר שיגרו מחבלים פלסטינים 3 רקטות לעבר כיסופים, לא היו נפגעים ולא נגרם נזק. בתגובה מטוסי קרב של חיל האוויר תקפו מספר יעדי טרור של חמאס ברצועה.
* ב-30 בינואר הסלמה בדרום: הופעלה אזעקת צבע אדום ביד מרדכי כתוצאה מירי שאינו רקטי וכמו כן טרור הבלונים המשיך: במהלך יום זה התגלו 4 בלוני נפץ באזורים שונים בדרום, אחד מהם אף התגלה בעיר דימונה ונוטרל, גם בקריית גת ובמועצה אזורית שער הנגב אותרו בלוני נפץ שנוטרלו בהצלחה ואילו במועצה אזורית חוף אשקלון התפוצץ בלון נפץ. בשעות הצהריים גם נפתחה אש צלפים של חמאס לעבר מצלמות של צה"ל בגדר המערכת בדרום הרצועה. בתגובה תקף צה"ל מספר עמדות תצפית של חמאס, כתגובה לתקיפת מתקני החמאס לקראת השעה 23:30 נשמעה אזעקת צבע אדום בשדרות והסביבה בעקבות מטח של 3 רקטות לעבר העיר: 2 רקטות יורטו על ידי כיפת ברזל ורקטה שלישית נפלה בשטח פתוח שגרמה לשרפה קטנה באזור. תינוקת בת 3 שבועות נפצעה קשה בראשה כשנפלה עם אימה בריצה למרחב מוגן. בתגובה לירי הפציץ חיל האוויר מספר מטרות חמאס ברצועת עזה.
* ב-31 בינואר ההסלמה בדרום נמשכת: בצהריים ירו מחבלים פלסטינים 3 פצצות מרגמה לעבר ישראל (אחת יורטה על ידי כיפת ברזל). כשעה וחצי לאחר מכן טנק של צה"ל ירה על עמדה של חמאס. ב-20:20 נשמעה אזעקת צבע אדום בשדרות ובעוטף עזה כתוצאה משיגור רקטה שיורטה. בתגובה צה"ל תקף ברצועה מטרות חמאס. ב-22:38 שוגרו רקטות ופצמ"רים לעבר אזור סופה. בתגובה צה"ל תקף שוב ברצועה. ירי הפצמ"רים נמשך לתוך הלילה אך ללא אזעקות.

=== פברואר 2020 ===
* ב-1 בפברואר טרור הבלונים נמשך: משעות הבוקר אותרו בלוני נפץ במספר יישובים בדרום בהם בשדרות וקריית גת. מחבל פלסטיני נהרג ב"תאונת עבודה" כשניסה לשגר זר בלונים עם מטען חבלה אך פוצץ את עצמו למוות. בשעות הערב שוב התחדש ירי הרקטי כשנשמעה אזעקת צבע אדום בנחל עוז ובעלומים כתוצאה משיגור רקטה שנפלה בשטח פתוח ללא נפגעים או נזק. בתגובה בישראל החליטו לעצור את כניסת המלט לרצועה וגם על הורדה של 500 מכניסת הפועלים לשטח ישראל. בנוסף, במהלך הלילה, תקף חיל האוויר מספר יעדי טרור של חמאס בצפון הרצועה.
* ב-2 בפברואר טרור הבלונים המשיך: משעות הבוקר הופרחו לישראל עשרות זרי בלוני נפץ לשטח ישראל כאשר אותר בשעות הבוקר צרור בלוני נפץ במועצה אזורית שער הנגב כמו כן אותר זר בלוני נפץ ליד נתיב העשרה במועצה אזורית חוף אשקלון כאשר שם המטען התפוצץ ללא נפגעים או נזק.
* ב-3 בפברואר טרור הבלונים המשיך ואף התגבר: במהלך יום זה 9 זרי בלוני נפץ אותרו בדרום וחלקם התפוצצו, באחד המקרים נחת בלון נפץ בחצר בית בכפר עזה בנס לא היו נפגעים, הבלונים שאותרו היו בשדרות קריית גת נתיבות ובמועצה אזורית אשכול בכל האירועים לא נפגע איש. במהלך לילה זה רקטה ששוגרה מרצועת עזה נפלה בסמוך לגדר המערכת בשטח עזה.
* ב-4 בפברואר טרור הבלונים המשיך: משעות הבוקר הופרחו עשרות רבות של זרי בלוני נפץ לכיוון עוטף עזה כמה מהם התפוצצו באוויר בשמי שדרות, ואותרו בלוני נפץ במרחבים נתיבות וכיסופים. בכל האירועים לא נפגע איש.
* ב-5 בפברואר סמוך לחצות נשמעה אזעקת צבע אדום בעיר נתיבות ובקיבוץ עלומים בעקבות מטח של 3 רקטות ששוגרו מצפון הרצועה ונפלו בשטח פתוח, אדם אחד נפצע קל שנחבל בזמן ריצה לממ"ד. בתגובה מטוסי קרב של חיל האוויר תקפו מספר יעדי חמאס ברצועה. משעות הבוקר כמו בכל יום טרור הבלונים המשיך, לפחות 10 זרי בלוני נפץ אותרו בעוטף. סמוך ל-21:30 שני פצמ"רים נורו לעבר שער הנגב ונפלו בשטח פתוח ללא נפגעים ונזק. בתגובה לאירועים הללו חיל האוויר תקף מטרות חמאס ברצועה.
* ב-6 בפברואר טרור הבלונים המשיך: במהלך יום זה לפחות 10 זרי בלוני נפץ חצו את שטח רצועת עזה לשטח ישראל כאשר בלוני נפץ אותרו במספר יישובים בעוטף עזה. בשעות הערב זר בלוני נפץ אותר בבית שמש המרוחקת מעזה. כמו כן לראשונה מזה זמן רב גם טרור בלוני התבערה חזר: שרפה פרצה בשטח פתוח בנתיב העשרה כתוצאה מבלון תבערה.
* ב-7 בפברואר טרור הבלונים המשיך: משעות הבוקר אותרו בלוני נפץ במספר מוקדים בדרום בהם בשדרות מועצה אזורית חוף אשקלון מרחבים וגם ברוחמה בנוסף זר בלונים שחובר לראש של RPG (טיל נ"ט) נחת בשטח פתוח ברוחמה במרחק יחסית גדול מעזה. בכל האירועים לא נפגע איש והבלונים נוטרלו, בערב רקטה ששוגרה לעבר שטח ישראל מעזה נפלה בשטח עזה.
* ב-8 בפברואר סמוך ל-19:30 מחבלים מעזה שיגרו פצמ"ר שנפל בשטח פתוח בשער הנגב ללא נפגעים או נזק וללא התרעת צבע אדום, במקביל טרור הבלונים המשיך: בשעות הערב התפוצצו בלוני נפץ בשמי מועצה אזורית שער הנגב, בתגובה לשיגור פצצת המרגמה מוקדם יותר טנק של צה"ל תקף 2 עמדות תצפית של חמאס בצפון הרצועה.
* ב-9 בפברואר ב-20:30 נשמעה אזעקת צבע אדום בעיר שדרות ובקיבוץ ניר עם שבמועצה אזורית שער הנגב כתוצאה משיגור של רקטה מצפון הרצועה שנפלה בשטח פתוח ללא נפגעים או נזק, במקביל טרור הבלונים המשיך גם ביום זה: משעות הבוקר הופרחו מספר פעמים זרי בלוני נפץ לכיוון העוטף חלקם התפוצצו בשמי עוטף עזה ללא נפגעים או נזק, בתגובה לשיגור הרקטה לעיר שדרות מוקדם יותר תקפו מטוסי קרב של חיל האוויר מספר יעדי טרור של חמאס בצפון ודרום הרצועה.
* ב-10 בפברואר טרור הבלונים המשיך: משעות הבוקר הופרחו עשרות זרי בלוני נפץ לכיוון העוטף כאשר כמה מהם אותרו במועצה אזורית שער הנגב, מועצה אזורית שדות נגב וגם בעיר באר שבע זר בלוני נפץ אותרו ונוטרלו, כמו כן בלוני נפץ התפוצצו גם בעודם באוויר בשמי העוטף, בכל האירועים לא היו נפגעים ולא נגרם נזק.
* ב-11 בפברואר טרור הבלונים המשיך גם ביום זה: משעות הבוקר הופרחו עשרות זרי בלוני נפץ מעזה שאותרו גם בשטחים חקלאיים במועצה אזורית אשכול ובעוד מקומות ביישובי הדרום, כמו כן סמוך לשעה 23:00 מחבלים בעזה שיגרו פצצת מרגמה למועצה אזורית שער הנגב והיא התפוצצה בשטח פתוח ללא נפגעים או נזק.
* ב-12 בפברואר טרור הבלונים המשיך: משעות הבוקר הופרחו עשרות רבות של זרי בלוני נפץ לכיוון העוטף, כמה מהם חצו לשטח ישראל והתפוצצו בשמי מועצה אזורית חוף אשקלון וגם בשמי העיר אשדוד. כמו כן אותרו בלוני נפץ במספר מוקדים ביישובי הדרום, לא היו נפגעים בכל האירועים ולא נגרם נזק.
* ב-13 בפברואר טרור הבלונים המשיך: משעות הבוקר הופרחו עשרות רבות של זרי בלוני נפץ לכיוון העוטף, לפחות 8 מהם התפוצצו בשטח ישראל ועוד 2 נפלו בתוך בתי ספר יסודיים.
* ב-15 בפברואר, יממה לאחר שחמאס הבטיח לעצור את הפרחות בלוני הנפץ ושיגורי הרקטות, ב-20:15 נשמעה אזעקת צבע אדום בכיסופים שבמועצה אזורית אשכול בעקבות 2 פצצות מרגמה ששוגרו לאזור ונפלו בשטחים פתוחים, לא היו נפגעים ולא נגרם נזק, בתגובה לירי ישראל ביטלה את ההקלות שהיו אמורים להתחדש לעזתים בהם הגדלת מרחב הדיג בחזרה ל-15 מייל, מתן היתרי כניסה ועבודה ל-500 פועלים בישראל וכניסת המלט לרצועה. חיל האוויר תקף במהלך הלילה מספר יעדי טרור של חמאס במרכז הרצועה.
* ב-16 בפברואר טרור הבלונים התחדש לאחר יומיים שקטים מהבחינה הזאתה כ-23 זרי בלוני נפץ הופרחו במהלך יום לעבר העוטף והדרום, בלוני נפץ נצפו בשמי באר שבע שדרות, בלוני נפץ התפוצצו באוויר במועצה אזורית חוף אשקלון וגם בעיר שדרות. בשעות הערב התפוצץ בלון נפץ ביישוב צוחר במועצה אזורית אשכול. בכל האירועים לא היו נפגעים ולא נגרם נזק.
* ב-17 בפברואר טרור הבלונים המשיך: לפחות 15 זרי בלוני נפץ שהופרחו מעזה חצו לשטח ישראל, בבוקר אותר צרור בלוני נפץ באחד היישובים במועצה אזורית אשכול כמו כן בלוני נפץ נצפו באשקלון ובעוד מספר יישובים בדרום, גם בלוני נפץ התפוצצו מעל יישובים במועצה אזורית שער הנגב. בכל האירועים לא היו נפגעים ולא נגרם נזק.
* ב-19 בפברואר בצהריים חוליית צליפה של הג'יהאד האסלאמי הפלסטיני ביצעה ירי אל עבר שטח ישראל, כוח של הימ"מ וצה"ל השיב אש וזיהה פגיעה.
* ב-23 בפברוא בשעות הבוקר המוקדמות 2 מחבלים חמושים של הג'יהאד האסלאמי הפלסטיני התקרבו לגדר המערכת בדרום הרצועה וניסו להטמין מטען חבלה. טנק של צה"ל ירה לעברם והרג את 2 המחבלים במקום. לאחר התקרית מחבלים התקרבו לגדר יידו אבנים לעבר הכוחות וגם הדליקו צמיגים, כוחות צה"ל פתחו בירי חי לעברם ופצעו לפחות 4 מחבלים במצב קל-בינוני. בתגובה לחיסול המחבלים, שיגרו הפלסטינים מטח רקטות כבד בשעות הערב אל עבר ערי ויישובי הדרום ביניהם: אשקלון, שדרות, מועצה אזורית אשכול, מועצה אזורית שער הנגב והמועצה האזורית חוף אשקלון. כיפת ברזל יירטה 13 מתוך 21 שיגורים. בלילה תקף צה"ל מטרות של הג'יהאד האסלאמי ובין השאר פגע בחוליית משגרי רקטות, 2 מחבלים נהרגו. בנוסף תקף צה"ל בסיסים ומרכזי פיתוח וייצור אמל"ח של הג'יהאד האסלאמי בסוריה, ומההפצצה נהרגו 2 מחבלי ג'יהאד ועוד 4 פעילי מיליציות פרו-איראניות. כתוצאה מההסלמה בוטלו הלימודים באשקלון, שדרות, נתיבות ועוטף עזה.
* ב-24 בפברואר אחרי לילה שקט, ב-12:00 בצהריים המחבלים בעזה חידשו את מטחי הרקטות לכיוון שדרות ואשקלון. המחבלים שיגרו כ-14 רקטות בתוך חצי שעה ו-12 מהן יורטו על ידי כיפת ברזל. בערב תקף צה"ל 7 עמדות של הג'יהאד האסלאמי ומטרות טרור נוספות. ירי הרקטות נמשך לאורך כל היום עד לשעה 23:30 שבה הוכרזה על הפסקת אש. סך הכל נורו ביום זה יותר מ-50 רקטות ופצצות מרגמה ומתחילת סבב ההסלמה יום קודם לכן נורו כ-100 רקטות ופצצות מרגמה.
* ב-27 בפברואר מטוסי קרב מדגם F-15I רעם של חיל האוויר הישראלי הפילו כלי טיס בלתי מאויש של מחבלי חמאס שטס באופן חריג בגובה משטח רצועת עזה לאזור הים התיכון.

=== מרץ 2020 ===
* הצעדות לגבול ישראל-עזה הופסקו עם פרוץ מגפת הקורונה באזור.<ref></ref>
*ב-1 במרץ סמוך ל-21:00 מחבלים שיגרו רקטה מדרום הרצועה ח'אן יונס לעבר מועצה אזורית אשכול כתוצאה מכך הופעלה אזעקת צבע אדום בשטח פתוח אך הרקטה התפוצצה בשטח הרצועה בסמוך לגדר.
* ב-6 במרץ בשעות הערב מחבלים מעזה שיגרו רקטה לעבר שטח ישראל כתוצאה מכך הופעלה אזעקת צבע אדום בשטח פתוח אך הרקטה התפוצצה בשטח הרצועה.
* ב-27 במרץ סמוך לשעה 21:00 הופעלה התרעת צבע אדום בשדרות ובניר עם. החמאס ירה רקטה שנפלה בשטח פתוח. בתגובה לירי הרקטה צה"ל תקף יעדי טרור ברצועת עזה.

=== אפריל 2020 ===
בחודש זה לא היו אירועים חריגים-חודש יחסית שקט.

=== מאי 2020 ===
* ב-6 במאי אחרי חודש וחצי שקטים: בסביבות השעה 1:00 בלילה מחבלים בעזה שיגרו רקטה לעבר המועצה אזורית אשכול הרקטה התפוצצה בשטח פתוח לא היו נפגעים ולא נגרם נזק, בתגובה טנקים של צה"ל תקפו 3 עמדות צבאיות של חמאס בצפון הרצועה.

=== יוני 2020 ===
* ב-14 ביוני זר בלונים שחובר למטען נפץ אותר ביישוב תדהר שבאזור אופקים חבלני משטרה נטרלו את הזר בהצלחה, הזר הופרח מרצועת עזה.
* ב-15 ביוני אחרי חודש וחצי של שקט: סמוך לשעה 21:00 רקטה שוגרה מדרום הרצועה ונפלה בשטח חקלאי במועצה אזורית אשכול לא היו נפגעים ולא נגרם נזק, בתגובה שעה לאחר מכן כלי טיס של חיל האוויר תקף תשתית המשמשת לפעילות תת-קרקע של החמאס בדרום הרצועה, בנוסף טנקים תקפו עמדות צבאיות של הארגון.
* ב-26 ביוני הופעלה אזעקה בגבים, במכללת ספיר ובמטווח ניר עם, בשעה 21:00 בדיוק שוגרו שתי רקטות מרצועת עזה, אחת נפלה בתוך רצועת עזה סמוך לעיר בית חאנון והשנייה נפלה בשטח פתוח בתוך ישראל. לא היו נפגעים כתוצאה מהמקרה.
כתגובה לשיגור, חיל האוויר של צה"ל תקף סמוך לשעה 00:00 תשתיות לייצור רקטות של חמאס.

=== יולי 2020 ===
* ב-5 ביולי בשעה 19:10 הופעלה אזעקת צבע אדום במועצה אזורית שדות נגב בהם בעלומים ובכפר מימון בעקבות שיגור של 2 רקטות מצפון הרצועה שהתפוצצו בשטחים פתוחים ללא נפגעים או נזק, כעבור שעה לאחר הירי בסביבות השעה 20:10 הופעלה אזעקת צבע אדום נוספת הפעם במועצה אזורית שער הנגב באזור ניר עם ומפלסים כיפת ברזל יירטה רקטה אחת ששוגרה מצפון הרצועה לא היו נפגעים ולא נגרם נזק.
כתגובה לשיגורים שאירעו, חיל האוויר הישראלי תקף ברצועה.

=== הסלמת אוגוסט 2020 ===
* בחודש זה לאחר רגיעה יחסית ארוכה מאז פברואר בזכות הקורונה: טרור הבלונים התחדש וגם חלה התגברות שיגורי הרקטות שנענו בתגובות יחסית משמעותיות של צה"ל, כמו כן גם הפרות הסדר הליליות חזרו לגדר.
* ב-2 באוגוסט בשעה 21:00 נשמעה אזעקת צבע אדום בעיר שדרות וביישובים נוספים במועצה אזורית שער הנגב, רקטה אחת ששוגרה מצפון הרצועה יורטה על ידי מערכת כיפת ברזל לא היו נפגעים אך נזק נגרם לרכב כתוצאה מיירוט הרקטה, מאוחר יותר בתגובה לשיגור הרקטה כלי טיס של חיל האוויר תקפו מספר יעדי טרור של חמאס בדרום הרצועה.
* ב-6 באוגוסט אחרי תקופה ארוכה טרור בלוני התבערה והנפץ התחדש: ביום זה פרצו לפחות 3 שריפות במועצה אזורית שער הנגב, מועצה אזורית אשכול ובמועצה אזורית חוף אשקלון כולן מבלוני תבערה שהופרחו מרצועת עזה, במקביל בלון המחובר לפריט חשוד אותר ונוטרל בהצלחה בעיר ערד מרחק של 70 ק"מ מרצועת עזה, בתגובה להפרחות בסמוך לשעה 23:00 כלי טיס של חיל האוויר תקף תשתית תת-קרקעית של חמאס בצפון הרצועה.
* ב-7 באוגוסט טרור הבלונים המשיך: שריפת קוצים פרצה באזור ניר עם במועצה אזורית שער הנגב כתוצאה מבלוני תבערה שהופרחו מעזה.
* ב-8 באוגוסט טרור הבלונים המשיך: בשעות הלילה שבין 7 באוגוסט ל-8 באוגוסט בלוני נפץ התפוצץ בשמי העיר נתיבות לא היו נפגעים באירוע, בשעות הבוקר אותר זר בלונים שחובר לרימון נפץ בקיבוץ ניר עוז שבחבל אשכול הפריט נוטרל ולא היו נפגעים באירוע, משעות הבוקר ביום זה הופרחו עשרות רבות בלוני תבערה ונפץ.
* ב-9 באוגוסט בסמוך לשעה 11:00 התרחש תקרית ירי בגבול הרצועה: מחבלים בעזה פתחו בירי לעבר עובדי בניית המכשול בגדר המערכת בדרום הרצועה, כוח של צה"ל הוקפץ למקום ואז נפתחה אש נוספת הפעם לעבר הכוחות,לא היו נפגעים באירוע, בנוסף טרור הבלונים המשיך גם ביום זה: 2 שריפות פרצו ביער בארי שבמועצה אזורית אשכול כתוצאה מבלוני תבערה שהופרחו משטח הרצועה, בלוני נפץ התפוצצו בשמי עוטף עזה ללא נפגעים, ובתגובה לאירועים כלי טיס של חיל האוויר תקף עמדת תצפית של חמאס בצפון הרצועה.
* ב-10 באוגוסט טרור הבלונים המשיך ואף הסלים: בשעות הבוקר בלון שחובר למטען נפץ אותר ביישוב ניר משה שבמועצה אזורית מרחבים חבלני משטרה נטרלו בהצלחה את הפריט, בצהריים פרצו יותר מ-20 שריפות באזורים שונים בעוטף עזה כתוצאה מבלוני תבערה, בנוסף מספר בלוני נפץ התפוצצו בשמי העיר שדרות ללא נפגעים, בתגובה להמשך הטרור בישראל החליטו לסגור את מעבר כרם שלום ולא יאפשרו הכנסת סחורה ומלט לרצועה.
* ב-11 באוגוסט טרור הבלונים המשיך והסלים: לראשונה ממרץ 2018 נשבר שיא בטרור הבלונים כ-68 שריפות פרצו משעות הבוקר במועצה אזורית חוף אשקלון, במועצה אזורית אשכול, במועצה אזורית שער הנגב ובמועצה אזורית שדות נגב כתוצאה מבלוני תבערה.
* בלילה שבין 11 באוגוסט ל-12 באוגוסט תקפו מטוסי קרב, ומסוקי קרב וטנקים של צה"ל מספר יעדי טרור של החמאס ברצועת עזה, במהלך התקיפה הותקפו מתחם צבאי, תשתיות תת-קרקעיות ועמדות תצפית של החמאס, התקיפה בוצעה בתגובה להפרחות בלוני הנפץ והתבערה משטח רצועת עזה לשטח ישראל במהלך כל אותם ימים לפני.
* ב-12 באוגוסט למרות תקיפת צה"ל טרור הבלונים המשיך: לפחות 24 שריפות פרצו בשטחי מועצה אזורית שער הנגב, מועצה אזורית שדות נגב, מועצה אזורית אשכול, ומועצה אזורית חוף אשקלון, בנוסף בשעות הבוקר בלון נפץ נוטרל אחרי שנחת בקיבוץ יד מרדכי שבמועצה אזורית חוף אשקלון וגם בלון תבערה נחת במועצה אזורית אשכול, ועוד 2 בלוני נפץ שאותרו בשטח המועצה, בשעות הערב הורה ראש הממשלה החלופי ושר הביטחון, בני גנץ על צמצום מרחב הדייג ברצועת עזה מ-15 מייל ל-8 מייל בלבד בעקבות המשך ההסלמה.
* בלילה שבין 12 באוגוסט ל-13 באוגוסט תקפו מטוסי קרב, מסוקי קרב וטנקים של צה"ל מספר יעדי טרור של החמאס ברצועת עזה, במהלך התקיפה הותקפו מתחם צבאי של הכוח הימי של חמאס, תשתיות תת-קרקעיות ועמדות תצפית של החמאס התקיפה מגיעה בעקבות המשך ההסלמה בטרור בלוני התבערה והנפץ, במקביל בישראל החליטו על איסור הכנסת דלקים לרצועה עד להודעה החדשה.
* ב-13 באוגוסט למרות תקיפות צה"ל טרור הבלונים לא פוסק: בלון חשוד נחת ביישוב יכיני שבמועצה אזורית שער הנגב, כמו כן יותר מ-30 שריפות פרצו כתוצאה מבלוני תבערה-במועצות מועצה אזורית חוף אשקלון, מועצה אזורית אשכול, מועצה אזורית שער הנגב,ובמועצה אזורית שדות נגב.
* בלילה שבין 13 באוגוסט ל-14 באוגוסט תקפו מטוסי קרב, מסוקי קרב וטנקים של צה"ל מספר יעדי טרור של החמאס ברצועת עזה, במהלך התקיפה הותקפו מוצב של מערך ההגנה האווירית של חמאס, תשתיות תת-קרקעיות ועמדות תצפית של החמאס, התקיפה הגיעה בעקבות המשך טרור הבלונים.
* ב-14 באוגוסט למרות תקיפות צה"ל טרור הבלונים ממשיך להסלים: מעל 25 שריפות פרצו באזורים שונים בעוטף עזה כתוצאה מהפרחות בלוני תבערה מעזה, כמו כן זר בלונים שחובר למטען נפץ נחת ביישוב במועצה אזורית אשכול ונוטרל, כמו כן בלוני נפץ התפוצצו בשמי מועצה אזורית אשכול ובמועצה אזורית שער הנגב ללא נפגעים, בלוני תבערה ונפץ נוספים נחתו בעיר נתיבות ונוטרלו, בשעה 23:00 בתגובה להמשך ההסלמה מטוסי קרב וטנקים של צה"ל תקפו מספר יעדי טרור של החמאס ברצועת עזה: במהלך התקיפה הותקפו מתחם צבאי של הכוח הימי של חמאס, תשתיות תת-קרקעיות ועמדות תצפית של החמאס, בעזה דיווחו על 3 אזרחים בהם ילדה בת 3 שנפצעו בינוני בתקיפה.
* ב-15 באוגוסט למרות תקיפות צה"ל טרור הבלונים ממשיך: 30 שריפות פרצו בשעות הצהריים במועצה אזורית אשכול, מועצה אזורית שער הנגב,ובמועצה אזורית שדות נגב כתוצאה מבלוני תבערה, כמו כן בלון תבערה אותר במועצה אזורית שדות נגב ונוטרל, בשעות הערב לראשונה מזה חודשים ארוכים "התיזוז הלילי" חזר-עשרות מחבלים התקהלו בגדר המערכת והדליקו צמיגים, זרקו עשרות מטעני נפץ לעבר חיילים,לא היו נפגעים, הפלסטינים דיווחו על מספר מחבלים שנפגעו מאש כוחותינו, בהם 1 במצב אנוש, בסמוך לשעה 23:00 תקפו מטוסי קרב וכלי טיס של צה"ל מספר יעדי טרור של החמאס ברצועת עזה: במהלך התקיפה הותקפו מתחם צבאי ותשתיות תת-קרקעיות של החמאס, התקיפה הגיעה בתגובה להמשך הסלמת טרור הבלונים וגם בתגובה להפרות הסדר על הגדר.
* ב-16 באוגוסט ההסלמה ממשיכה: בשעה 1:00 בלילה נשמעה אזעקת צבע אדום בעיר שדרות כתוצאה משני שיגורים מצפון הרצועה שיורטו על ידי כיפת ברזל, גבר בן 58 נפצע קל משברי זכוכית ו-2 לקו בחרדה, בתגובה לשיגור הרקטות כלי טיס של חיל האוויר תקף בדרום הרצועה מתחם צבאי לאחסון אמצעי לחימה רקטיים של החמאס, במקביל בעקבות ההסלמה בישראל הודיעו על סגירת מרחב הדייג ברצועת עזה לחלוטין עד להודעה החדשה, בצהריים טרור הבלונים המשיך: 38 שריפות פרצו במועצה אזורית חוף אשקלון, מועצה אזורית אשכול, במועצה אזורית שדות נגב,ובמועצה אזורית שער הנגב כתוצאה מבלוני תבערה, בנוסף בלוני תבערה אותרו בנתיבות וגם בחצר בית בבאר שבע, בערב התקיימו הפרות סדר של "התיזוז הלילי" של חמאס שנערך יומיים ברציפות, מחבלים הדליקו צמיגים וזרקו מטענים לעבר כוחותינו,לא היו נפגעים, הפלסטינים דיווחו על 4 פצועים מירי של צה"ל, יותר מאוחר בלילה תקפו טנקים של צה"ל עמדות תצפית של החמאס ברצועת עזה, בתגובה להפרחת בלוני הנפץ והתבערה משטח רצועת עזה לשטח ישראל ולהפרות הסדר על הגדר.
* ב-17 באוגוסט טרור הבלונים המשיך: קרוב ל-40 שריפות פרצו במהלך היום בעוטף עזה כתוצאה מבלוני תבערה, בהם שרפה שפרצה במחסן בגן ילדים בעיר שדרות שנגמר ללא נפגעים אך נגרם נזק כבד למקום, בתגובה להמשך ההסלמה בלילה תקפו מטוסי קרב וכלי טיס של צה"ל תשתיות תת-קרקעיות של החמאס ברצועת עזה.
* ב-18 באוגוסט טרור הבלונים נמשך: בשעות הבוקר זר בלוני נפץ התפוצץ באזור מועצה אזורית חוף אשקלון לא היו נפגעים באירוע ולא גרם נזק, כמו כן נוטרלו בארבעה אירועים שונים זר בלוני נפץ/תבערה במועצה אזורית אשכול, בצהריים פרצו מעל 40 שריפות בעוטף עזה כתוצאה מבלוני תבערה, בנוסף אותרו עוד זרי בלוני תבערה בשורה של יישובים בעוטף עזה, בסמוך לשעה 21:00 נשמעה אזעקת צבע אדום בעיר אשקלון והסביבה בעקבות שיגור של רקטה אחת מצפון הרצועה שנפלה בשטח פתוח ללא נפגעים, בתגובה להמשך ההסלמה תקפו מטוסי קרב וכלי טיס של צה"ל מספר יעדי טרור של החמאס ברצועה, במהלך התקיפה הותקף מתחם צבאי של אחד המערכים המיוחדים של החמאס.
* ב-19 באוגוסט טרור הבלונים המשיך: בשעות הבוקר אותר בלון תבערה בעיר אופקים ובלון נפץ אותר בקיבוץ סעד שבמועצה אזורית שער הנגב בשני האירועים חבלני משטרה נטרלו את הפריטים בהצלחה ללא נפגעים, וזרים נוספים אותרו במקומות רבים, כמו כן קרוב ל-30 שריפות פרצו ביום זו במועצה אזורית אשכול, ומועצה אזורית חוף אשקלון, ומועצה אזורית שער הנגב כתוצאה מבלוני תבערה, מאוחר יותר בלילה תקפו טנקים של צה"ל עמדות צבאיות של החמאס ברצועת עזה, התקיפה בוצעה בתגובה להמשך הפרחת בלוני הנפץ והתבערה משטח רצועת עזה לשטח ישראל.
* ב-20 באוגוסט טרור הבלונים המשיך להסלים: 42 שריפות פרצו באזורים שונים בעוטף עזה. בלון תבערה נחת בחצר בית בניר עם וגרם לשרפה. השרפה כובתה, והאירוע הסתיים ללא נפגעים. בערב שוגרו 3 רקטות מצפון הרצועה לעבר המועצה אזורית שער הנגב. שניים מהם נפלו בשטח ישראל בסמוך לגדר המערכת. הרקטה השלישית נפלה בשטח הרצועה. בתגובה להמשך ההסלמה תקפו מטוסי קרב וכלי טיס של צה"ל יעדי טרור נוספים של החמאס ברצועה. בין השאר הותקף אתר לייצור בטון המשמש לבניית תשתיות תת-קרקעיות ומנהרות של החמאס. בשעה 23:30 נשמעו אזעקות צבע אדום בכיסופים ובקיבוץ עין השלושה. שלוש רקטות ששוגרו מצפון הרצועה יורטו על ידי מערכת כיפת ברזל, ולא היו נפגעים.
* ב-21 באוגוסט ההסלמה בדרום נמשכה: בשעה 2:30 תקפו מטוסי קרב וכלי טיס של צה"ל יעדי טרור נוספים של החמאס ברצועה, במהלך התקיפה הותקף מתחם צבאי של החמאס, אשר כלל אתר לייצור אמצעי לחימה רקטיים וזאת בתגובה לירי הרקטות קודם לפני. בזמן התקיפה נשמעו אזעקות צבע אדום בעיר שדרות ובניר עם כתוצאה ממטח רקטות נוסף. בסביבות השעה 5:40 בבוקר תקף צה"ל תשתיות תת-קרקעיות בתגובה לשיגור 7 הרקטות לעבר שדרות בלילה. בעקבות ההסלמה נאסרו עבודות חקלאים על גדר המערכת ובצה"ל תגברו כיפות ברזל בדרום. חמאס לקח אחריות על מטח הרקטות לעבר שדרות, במהלך היום פרצו 30 שריפות במועצה אזורית חוף אשקלון,ובמועצה אזורית שער הנגב כתוצאה מבלוני תבערה שהופרחו מעזה, בשעה 21:30 שוב הירי התחדש: אזעקת צבע אדום נשמעה בעיר שדרות וביישובים נוספים באזור כתוצאה מרקטה אחת ששוגרה מצפון הרצועה ויורטה על ידי מערכת כיפת ברזל.
* ב-22 באוגוסט בשעה 5:00 בבוקר טנקים וכלי טיס של צה"ל תקפו מספר עמדות של חמאס ברצועת עזה בתגובה לירי לעבר העיר שדרות לילה לפני כן. כמו כן טרור הבלונים המשיך גם ביום זו: לפחות 44 שריפות פרצו בעוטף עזה כתוצאה מבלוני תבערה. בשעה 19:30 שוב נשמעה אזעקת צבע אדום בעיר שדרות כתוצאה משיגור של רקטה שכשלה ונפלה בשטח הרצועה, בשעה 23:00 רקטה נוספת ששוגרה מצפון הרצועה התפוצצה בשטח עזה.
* ב-23 באוגוסט טרור הבלונים המשיך: משעות הבוקר פרצו 36 שריפות ב-מועצה אזורית אשכול, מועצה אזורית שער הנגב, מועצה אזורית שדות נגב,ובמועצה אזורית חוף אשקלון כתוצאה מבלוני תבערה, בנוסף בלוני נפץ התפוצצו בשמי העוטף ללא נפגעים, ואירוע חריג התרחש שבלון תבערה נחת על עמוד חשמל באזור מפלסים שגרם להפסקות חשמל באזור, גנרטור הגיבוי הופעל והתקלה תוקנה תוך זמן קצר. בנוסף בלון חשוד נחת בסמוך לגן ילדים באחד מקיבוצי מועצה אזורית אשכול בנס הילדים שנמצאים בחופש הגדול לא שהו בגן באותו הזמן.
* ב-24 באוגוסט בשעה 5:00 בבוקר תקפו מטוסי קרב, טנקים וכלי טיס של צה"ל עמדות צבאיות ותשתית תת-קרקעית של החמאס בדרום רצועת עזה התקיפה בוצעה בתגובה להפרחת בלוני הנפץ והתבערה משטח רצועת עזה לשטח ישראל יום קודם לכן, בצהריים טרור הבלונים המשיך: 36 שריפות פרצו במועצה אזורית אשכול, מועצה אזורית שער הנגב, במועצה אזורית שדות נגב, ובמועצה אזורית חוף אשקלון כתוצאה מבלוני תבערה, כמו כן בלוני נפץ התפוצצו בשמי מועצה אזורית שער הנגב, ובלון תבערה נחת בשעות הבוקר באחד מבסיסי חיל האוויר בדרום הארץ.
* ב-25 באוגוסט בשעה 5:00 בבוקר מטוסי קרב, טנקים וכלי טיס של צה"ל תקפו עמדות צבאיות ותשתית תת-קרקעית של החמאס בדרום רצועת עזה בתגובה להמשך הפרחות בלוני הנפץ והתבערה יממה קודם לכן, בצהריים טרור הבלונים המשיך למרות התקיפות: כ-48 שריפות פרצו מבלוני תבערה ב-מועצה אזורית אשכול, מועצה אזורית שער הנגב, מועצה אזורית שדות נגב, ובמועצה אזורית חוף אשקלון, בערב בלון נפץ נחת במגרש כדורסל בעיר נתיבות והתפוצץ ובנס האירוע נגמר בלי נפגעים אך נגרם נזק, בנוסף בלוני נפץ התפוצצו בשמי העיר.
* ב-26 באוגוסט בשעה 5:00 בבוקר תקפו מטוסי קרב וכלי טיס של צה"ל תשתית תת-קרקעית של החמאס בדרום רצועת עזה בתגובה להמשך ההסלמה של טרור הבלונים, אבל למרות התקיפה טרור הבלונים המשיך גם ביום זה: 42 שריפות פרצו במועצה אזורית אשכול, במועצה אזורית שער הנגב, ובמועצה אזורית שדות נגב כתוצאה מבלוני תבערה, כמו כן זר בלונים שחובר למטען נפץ אותר בשטח חקלאי במועצה אזורית מרחבים הפריט נוטרל.
* ב-27 באוגוסט טרור הבלונים המשיך: במהלך יום זה פרצו 50 שריפות ב-מועצה אזורית אשכול, מועצה אזורית חוף אשקלון, במועצה אזורית שער הנגב,ובמועצה אזורית שדות נגב כתוצאה מבלוני תבערה, כמו כן בלון נפץ נחת בחצר בית ב-מועצה אזורית שער הנגב ונוטרל בהצלחה, כמו כן בלוני נפץ התפוצצו בשמי העיר שדרות.
* ב-28 באוגוסט לפנות בוקר תקפו מטוסי קרב, כלי טיס וטנק של צה"ל תשתית תת-קרקעית ועמדה צבאית של החמאס ברצועת עזה בתגובה להמשך טרור הבלונים. לאחר התקיפה בשעה 5:07 בבוקר נשמעה אזעקת צבע אדום בנחל עוז ובעלומים ו-6 רקטות ששוגרו מצפון הרצועה נפלו בשטחים פתוחים לא היו נפגעים. בתגובה למטח הרקטות תקפו מטוסי קרב וכלי טיס של צה"ל יעדי טרור נוספים של החמאס ברצועה, במהלך התקיפה הותקף אתר לייצור אמצעי לחימה של החמאס, למרות תקיפות צה"ל בצהריים טרור הבלונים התחדש: לפחות 33 שריפות פרצו בעוטף עזה כתוצאה מבלוני תבערה.
* ב-29 באוגוסט טרור הבלונים המשיך: 25 שריפות פרצו בעוטף עזה כתוצאה מבלוני תבערה שהופרחו מעזה.
* ב-30 באוגוסט בשעה 5:00 בבוקר תקפו טנקים של צה"ל עמדות צבאיות של החמאס בדרום רצועת עזה בתגובה להמשך הסלמת טרור הבלונים יום קודם לכן, למרות תקיפות צה"ל טרור הבלונים המשיך: בבוקר אותר ונוטרל זר בלוני נפץ באחד מקיבוצי מועצה אזורית אשכול, כמו כן 40 שריפות פרצו בעוטף עזה כתוצאה מבלוני תבערה, בערב בלוני נפץ התפוצצו בשמי העיר שדרות לא היו נפגעים.
* ב-31 באוגוסט טרור הבלונים המשיך: 25 שריפות פרצו במהלך יום זה בעוטף עזה כתוצאה מבלוני תבערה, כמו כן בלוני נפץ אותרו במספר מקומות במועצה אזורית אשכול, וגם במועצה אזורית שער הנגב, בערב נחת זר בלונים המחובר למטען על פסי הרכבת בשדרות בעקבות כך הופסקה תנועת הרכבות בין אשקלון לבאר שבע וחבלני משטרה טיפלו באירוע, בשעה 21:00 בחמאס הודיעו כי הצליחו להגיע להסכם הפסקת אש בתיווך מצרי וקטרי, והכסף הקטרי נכנס לרצועה. שעה לאחר מכן למרות הדיווח בלוני נפץ התפוצצו בשמי העיר שדרות, כמו כן בלון תבערה נחת באחד מחופי העיר אשדוד ונוטרל.

=== ספטמבר 2020 ===
* ב-1 בספטמבר טרור הבלונים נרגע אך בבוקר פרצה שרפה אחת בקיבוץ ארז כתוצאה מבלוני תבערה, אף על פי שדווח על הסכם הפסקת אש. בערב התפוצץ בלון נפץ בעיר שדרות וגם בלוני נפץ התפוצצו בשמי מועצה אזורית שער הנגב לא היו נפגעים.
* ב-2 בספטמבר בשעות הערב סוכל פיגוע בגבול הרצועה, כאשר לוחמי צה"ל סיכלו ניסיון פיגוע עם מעצר מחבל ואיתור מטען חבלה וסכין, תצפיות צה"ל זיהו את המחבל מתקרב לגדר המערכת, הלוחמים שקפצו לנקודה עצרו את המחבל תוך זמן קצר ומצאו מטען וסכין במרחב, מצה"ל נמסר כי לא נשקפה סכנה ליישובים הסמוכים, והמחבל הועבר לחקירת כוחות הביטחון. זה הגיע יממה וחצי לאחר שנכנסה לתוקפה הפסקת האש אחרי סבב הסלמת הבלונים והרקטות במהלך חודש אוגוסט.
* ב-5 בספטמבר אחרי כמה ימים בלבד של שקט: בשעות הערב בלון נפץ שהופרח מצפון הרצועה התפוצץ בשמי אחד מיישובי מועצה אזורית שדות נגב לא היו נפגעים באירוע, לאחר מכן המשיכו המחבלים בהפרחות בלוני הנפץ לתוך הלילה שגרמו לפיצוצים בשמי העוטף.
* ב-15 בספטמבר שוב חלה התחממות בדרום: בשעה 20:25 נשמעו אזעקות צבע אדום בערים אשקלון ואשדוד כתוצאה משיגור של 2 רקטות, אחת מהן יורטה על ידי כיפת ברזל השנייה נפלה בשכונה בעיר אשדוד בסמוך לקניון גרמה ל-8 נפגעים 1 מהם גבר בן 62 שנפצע קשה, כמו כן 2 מחבלים נעצרו אחרי שחצו את הגדר בדרום הרצועה ועליהם נתפס סכין ורימון. האירועים קרו במקביל לחתימת הסכם השלום עם איחוד האמירויות הערביות ובחריין בוושינגטון הבירה.
* ב-16 בספטמבר ההסלמה ממשיכה: בשעה 4:00 חיל האוויר תקף מטרות בעזה בתגובה לשיגורים לאשדוד ואשקלון ערב לפני כן, בתגובה לתקיפות המחבלים בעזה שיגרו מטחי רקטות לעבר שדרות ולמועצה אזורית אשכול בתגובה להמשך הירי חיל האוויר תקף מטרות טרור נוספות ברצועת עזה,סך הכל בהסלמה זו שוגרו 13 רקטות לעבר העוטף.
* ב-23 בספטמבר לאחר שקט של חודש מטרור הבלונים-בשעות הצהריים פרצה שרפה ביער כיסופים שבמועצה אזורית אשכול כתוצאה מבלון תבערה שהופרח מעזה.

=== אוקטובר 2020 ===
* בחודש זה חלה עלייה בשיגורי הרקטות מעזה לשטח ישראל, כמו כן חודשו הפרחות בלוני התבערה והנפץ בסוף חודש זה, לא צוינו האירועים כי לא היה חריג במיוחד מבחינת בלוני הטרור.
עבודות חפירה לחשיפת מנהרה שהתגלתה ב-20 באוקטובר 2020
* ב-1 באוקטובר עצרו כוחות צה"ל שני פלסטינים שניסו להסתנן לישראל וחצו את גדר המערכת בצפון הרצועה. בכליהם נמצאו סכין ורימון. הפלסטינים השליכו רימון רסס לא פעיל, שלא התפוצץ, על החיילים שבאו לעצרם.
* ב-5 באוקטובר בשעה 20:30 נשמעה אזעקת צבע אדום בכרם שלום שבמועצה אזורית אשכול כתוצאה משיגור של רקטה מרצועת עזה שנפלה בשטח פתוח, לא היו נפגעים מהירי ולא נגרם נזק. בשעה 22:20 בתגובה לירי תקף כלי טיס של צה"ל עמדה צבאית של החמאס בדרום רצועת עזה.
* ב-16 באוקטובר בשעות הערב נשמעה אזעקת צבע אדום ב-מועצה אזורית חוף אשקלון, רקטה ששוגרה מצפון הרצועה התפוצצה בשטח פתוח בסמוך לאחד היישובים, לא היו נפגעים ולא נגרם נזק.
* ב-19 באוקטובר החל צה"ל לפעול לגילוי מנהר טרור חודרת גדר באזור דרום הרצועה. עקב חשש מירי צלפים הורה צה"ל לחקלאים לא להתקרב לגדר ופרש צה"ל מחסומים. הם הוסרו כמעט כולם ביום שלמחרת.
* ב-20 באוקטובר צה"ל איתר מנהרת טרור שחדרה לשטח ישראל בדרום הרצועה מאזור חאן יונס. בערב נשמעה אזעקת צבע אדום ביישובי מועצה אזורית שער הנגב בעקבות שיגור של רקטה מצפון הרצועה, הרקטה יורטה בהצלחה על ידי כיפת ברזל ולא היו נפגעים. בתגובה תקף צה"ל תשתית תת-קרקעית ברצועת עזה.
* ב-22 באוקטובר בשעה 22:15 נשמעו אזעקות צבע אדום באשקלון ובסביבה, בעקבות שיגור של 2 רקטות מצפון הרצועה, אחת מהן יורטה על ידי כיפת ברזל השנייה נפלה בשטח פתוח ללא נפגעים. בתגובה לשיגור הרקטות תקפו מטוסי קרב וכלי טיס של צה"ל יעדי טרור של ארגון החמאס ברצועת עזה: במהלך התקיפה הותקפו אתר לייצור אמצעי לחימה ותשתיות תת-קרקעיות של ארגון החמאס.

=== נובמבר 2020 ===
* ב-15 בנובמבר הסלמה: בשעה 1:50 בוצעו יירוטים מעל העיר אשקלון עקב ירי של רקטה אחת. לא הופעלה אזעקה. בשעה 2:07 בלילה נשמעו אזעקות צבע אדום באשדוד וגם בפלמחים שבמרכז כתוצאה משני שיגורים של רקטות מצפון הרצועה שנפלו בשטחים פתוחים. כיפת ברזל הופעלה אך לא הצליחה ליירט את השיגורים, באירוע לא היו נפגעים מלבד כמה נפגעי חרדה. בתגובה לאירוע, לפנות בוקר תקף חיל האוויר מוצבי חמאס ותשתית תת-קרקעית של חמאס ברצועת עזה.
* ב-21 בנובמבר סמוך לשעה 21:30 הופעלה אזעקת צבע אדום באשקלון ורקטה אחת ששוגרה מצפון הרצועה נפלה במחסן במפעל בעיר אשקלון ובנס לא היו נפגעים אך נגרם נזק כבד. במהלך הלילה בתגובה לירי הרקטה תקפו מטוסי קרב ומסוקי קרב של צה"ל מספר יעדי טרור של חמאס ברצועת עזה: במהלך התקיפה הותקפו מטרות התעצמות של החמאס, בהן שני אתרים לייצור אמצעי לחימה רקטיים, תשתיות תת-קרקעיות ומתחם אימונים צבאי של הכוח הימי של החמאס.

=== דצמבר 2020 ===
* ב-25 בדצמבר אחרי חודש של שקט: בשעה 20:00 נשמעו אזעקות צבע אדום בעיר אשקלון ובסביבה, 2 רקטות ששוגרו מצפון הרצועה יורטו על ידי כיפת ברזל ולא היו נפגעים. בתגובה לירי חיל האוויר תקף מאוחר יותר בלילה מטרות של חמאס ברצועת עזה.
* ב-29 בדצמבר קצת אחרי השעה 00:00 נשמעה אזעקת צבע אדום בכרם שלום שבמועצה אזורית אשכול, רקטה אחת ששוגרה מדרום הרצועה נפלה בשטח הרצועה סמוך לגדר המערכת.

== ינואר-מאי 2021 ==
=== ינואר 2021 ===
* 13 בינואר: בשעות הצהריים אש נפתחה לעבר דחפור D9 משוריין של צה"ל בדרום הרצועה ונגרם נזק קל, בתגובה תקף צה"ל עמדת חמאס בדרום הרצועה. כשעה לאחר מכן בוצע ירי לעבר כוח סיור של צה"ל באזור, תקף צה"ל שתי עמדות נוספות של חמאס.
* 18 בינואר: בלילה שוגרו שתי רקטות מצפון הרצועה לעבר אשדוד, שנפלו בים ולא היו נפגעים. בתגובה חיל האוויר תקף מטרות של חמאס ברצועת עזה בהם סדנאות לחפירת מנהרות של חמאס ברצועת עזה.
* 19 בינואר: בשעות הערב מחבלים בעזה שיגרו רקטה לעבר נחל עוז, שהתפוצצה בשטח פתוח ללא נזק. בתגובה צה"ל תקף עמדות של חמאס.

=== פברואר 2021 ===
חודש זה היה שקט.

=== מרץ 2021 ===
* 11 במרץ: בערב נשמעה אזעקת צבע אדום במועצה אזורית חוף אשקלון בעקבות זיהוי שגוי של מערכת כיפת ברזל, ככל הנראה בעקבות ירי מקלעים, לאחר איומים של הג'יאהד האיסלמי וחמאס להגיב על מותם של 3 דייגים שנהרגו באותו השבוע בדרום הרצועה, למרות שצה"ל טען כי מדובר בתקלה של כלי השיט שלהם ללא מעורבות ישראלית..
* 23 במרץ ביום הבחירות לכנסת העשרים וארבע: רקטה שוגרה לעבר באר שבע במהלך ביקורו של ראש ממשלת ישראל, בנימין נתניהו בעיר. הרקטה התפוצצה בשטח פתוח ללא נזקים. בתגובה חיל האוויר תקף אתר לייצור אמצעי לחימה ועמדה צבאית של החמאס ברצועה.

=== אפריל 2021 ===
באפריל התגברו שיגורי הרקטות מעזה וגם הפרות הסדר בגדר המערכת. רובם על רקע המהומות בישראל (2021).
* 15 באפריל, מוצאי יום העצמאות ה-73: שוגרה רקטה אחת מצפון הרצועה שנפלה בשטח פתוח ללא נפגעים. בתגובה לשיגור חיל האוויר תקף אתר לייצור אמצעי לחימה, מנהרת הברחת אמצעי לחימה ועמדה צבאית של ארגון החמאס ברצועה.
* 16 באפריל: שוגרה רקטה אחת מדרום הרצועה שנפלה בשטח פתוח ללא נפגעים. בתגובה חיל האוויר תקף שורה של יעדי טרור ברצועת עזה.
* ב-23 באפריל חלה הסלמה בדרום. בשעות הלילה נשמעה אזעקת צבע אדום במועצה אזורית אשכול בעקבות שיגור של רקטות אחדות לאוויר. רקטה אחת יורטה ושתיים אחרות התפוצצו בשטח פתוח. לא נרשמו פגיעות בנפש.
* ב-24 באפריל חלה הסלמה נוספת בדרום על רקע ההמהומות בירושלים. בשעות הלילה המאוחרות חיל האוויר תקף מטרות חמאס ברצועה, בתגובה לשיגור הרקטות לאשכול כמה שעות לפני. בתגובה לתקיפה שוגרו עוד כ-15 רקטות לעבר יישובי עוטף עזה שביניהם מועצה אזורית אשכול, שדות נגב, שער הנגב, ומועצה אזורית חוף אשקלון. בשעה 5:00 בבוקר חיל האוויר תקף פעם נוספת ברצועת עזה בתגובה למטחי הרקטות, ותוך כדי התקיפה נורו מטחים כבדים נוספים לעוטף עזה. בבוקר אותו היום חלה רגיעה. בסך הכל שוגרו במהלך הלילה 36 רקטות ארטילריות לעבר העוטף, שש מהן יורטו על ידי כיפת ברזל ושתיים מהן נפלו בתוך יישובים וגרמו לנזק קל. בשעות אחר הצהריים של יום זה, ראש הממשלה נתניהו, שר הביטחון גנץ, והרמטכ"ל כוכבי קיימו התייעצות ביטחונית מיוחדת בעקבות המתיחות אך בזמן הישיבה שוגר מטח רקטות מעזה לים. בערב נשמעה אזעקת צבע אדום בעיר שדרות, כיפת ברזל יירטה רקטה אחת. כשעה לאחר מכן שוב נשמעה אזעקת צבע אדום הפעם בנירים במועצה אזורית אשכול כתוצאה משיגור של רקטה אחת שנפלה בשטח פתוח בסמוך לגדר, לא היו נפגעים. כעבור שעה פצצת מרגמה שוגרה לנחל עוז ללא צבע אדום ונפלה בשטח פתוח. במקביל החלו הפרות סדר בגדר הגבול כאשר כ-700 מחבלים התפרעו במקום. סך הכל ביממה זו שוגרו כ-40 רקטות לעבר העוטף.
* ב-25 באפריל המתיחות המשיכה, כשבשעות אחר הצהריים החלו הפרות סדר של עשרות מחבלים מתפרעים בגבול הרצועה. כוחות צה"ל השיבו בירי הרחקה לעברם אך המחבלים הצליחו להימלט בשלום לאחר שגנבו ציוד ששייך לצה"ל. בערב סמוך לשעה 22:30 הירי לעוטף חודש. רקטה שוגרה מצפון הרצועה ונפלה בשטח פתוח ליד שדרות ללא אזעקת צבע אדום. לאחר מכן המשיכו הפרות סדר בגבול הרצועה של מאות פלסטינים, כוחות צה"ל השיבו באלפ"ה, בעזה דיווחו על מספר נפגעים מחנק של גז מדמיע. בשעה 23:40 הירי הרקטי המשיך: רקטה שוגרה מדרום הרצועה ונפלה בשטח פתוח ליד הגדר במועצה אזורית אשכול. בעקבות המשך ההסלמה החל מהשעה 6:00 בבוקר של למחרת ב-26 באפריל צומצם מרחב הדיג בעזה ל-9 מייל.
* ב-26 באפריל ההסלמה המשיכה. בשעה 3:19 לפנות בוקר נשמעה אזעקת צבע אדום בעיר שדרות. שלוש רקטות נורו מצפון הרצועה, אך לא היו נפגעים. שתיים מהן יורטו על כיפת ברזל והשלישית נפלה בשטח הרצועה. בתגובה להמשך הירי הבלתי פוסק, ישראל החליטה לסגור לחלוטין את מרחב הדיג ברצועת עזה עד להודעה החדשה. בחמאס איימו בהסלמה נוספת. בשעות אחר הצהריים והערב התחדשו הפרות הסדר בגבול הרצועה כשמאות פלסטינים התפרעו וזרקו אבנים וגם מטעני נפץ לעבר כוחות ישראל. לא היו נפגעים ישראליים. כוחות צה"ל השתמשו באמצעים לפיזור הפגנות נגד המתפרעים, ומספר מתפרעים נפגעו. בשעה 23:20, לאחר תקופה של שקט מטרור הבלונים, הופרחו בלוני תבערה ונפץ מדרום הרצועה, כמה זרים התפוצצו מעל גדר המערכת בצד העזתי ללא נפגעים.
* ב-28 באפריל לאחר יממה שקטה: בשעה 00:18 נשמעה אזעקת צבע אדום בכיסופים שבמועצה אזורית אשכול כתוצאה משיגור של 2 רקטות מדרום הרצועה שנפלו בשטח הרצועה ליד הגדר, לא היו נפגעים.

=== הסלמת מאי 2021 (לפני מבצע שומר החומות) ===
ההסלמה בטרור שהחלה בחודש אפריל המשיכה גם בחודש זה עם חידוש טרור הבלונים שגרמו גם להצתות ושריפות בעוטף עזה.
* ב-3 במאי לאחר תקופה שקטה יחסית מבחינת טרור הבלונים הוא חזר: אחר צהריים ביום זה שני בלונים עם חפצים חשודים, ככל הנראה מטעני חבלה שחוברו לבלונים, אותרו בשטח חקלאיים של קיבוץ כפר עזה. כמו כן בוצעו הפרחות של בלוני טרור מצפון הרצועה באותו הערב.
* ב-6 במאי טרור הבלונים התחדש: 7 שריפות פרצו במועצה אזורית אשכול כתוצאה מבלוני תבערה שהופרחו מרצועת עזה.
* ב-7 במאי טרור הבלונים המשיך: בצהריים פרצו 9 שריפות בעוטף עזה 8 במועצה אזורית אשכול 1 במועצה אזורית שדות נגב והכל כתוצאה מבלוני תבערה שהופרחו מעזה.
* ב-8 במאי טרור הבלונים נמשך: 18 שריפות פרצו במועצה אזורית אשכול, במועצה אזורית שער הנגב ובמועצה אזורית שדות נגב והכל כתוצאה מבלוני תבערה שהופרחו מעזה. כמו כן בצהריים התפרעו בגדר המערכת עשרות מתפרעים, כוחות צה"ל השתמשו בעיקר בירי גז מדמיע לעברם: 2 מחבלים נפצעו מכדורי גומי, 1 מהם נפצע קשה. בערב התחדשו הפרות הסדר הליליות "התיזוז הלילי" הזכור משנים קודמות: מאות מחבלים התפרעו ב-4 מוקדים לאורך גדר המערכת כשהם יידו אבנים ומטעני נפץ לעבר גדר המערכת והדליקו צמיגים. כוחות צה"ל השתמשו בירי לפיזור המהומות, הפלסטינים דיווחו על 3 מחבלים שנפגעו מאש חיה בפלג גופם התחתון.
* ב-9 במאי בשעה 1:00 בלילה, הפלסטינים שיגרו רקטה מדרום הרצועה לעבר מועצה אזורית אשכול ונפלה בשטח פתוח. לא היו נפגעים, ואזעקת צבע אדום לא נשמעה. בתגובה לירי, כלי טיס של חיל האוויר תקף עמדה צבאית של חמאס בדרום הרצועה, בצהריים התחדש טרור הבלונים שגרם ל-39 שריפות במוקדים שונים ורבים בהם ביערות עוטף עזה: אירועי השרפה המרכזיים התרחשו ביערות בארי, כיסופים, נחל אסף ותל גמה. בערב קצת אחרי השעה 21:00 בערב נשמעו אזעקות צבע אדום בעיר אשקלון והסביבה: 2 רקטות ששוגרו מצפון הרצועה לעבר העיר, אחת יורטה על ידי כיפת ברזל והשנייה נפלה בשטח פתוח, לא היו נפגעים.
* ב-10 במאי בשעה 00:00 שוגרו שתי רקטות מצפון הרצועה לכיוון מועצה אזורית שער הנגב ונפלו בשטח הרצועה ליד הגדר. לא היו נפגעים ולא נשמעה אזעקת צבע אדום. בתגובה לשיגור הרקטות ולהמשך טרור הבלונים טנקים של צה"ל תקפו מספר עמדות צבאיות של ארגון הטרור חמאס ברצועת עזה. בשעה 6:20 נשמעה אזעקת צבע אדום בעיר שדרות והסביבה - 3 רקטות שוגרו לאזור: 1 מהן יורטה, 2 נפלו בשטח פתוח, ולא היו נפגעים. בעקבות המשך ההסלמה החליטה ישראל לסגור לחלוטין את מרחב הדיג בעזה וגם את מעבר ארז. טרור הבלונים המשיך גם ביום זה. כ-6 שריפות שפרצו בעוטף עזה כתוצאה מבלוני תבערה. במקביל בצה"ל סגרו צירים לאורך הגבול וכן סגרו את תחנת הרכבת שבין שדרות לאשקלון כחלק מהיערכות להסלמה.

==מבצע שומר החומות==
אוטובוס ורכב שרופים לאחר נפילת רקטה בעיר חולון ב-11 במאי 2021. צילם: [[יואב קרן]]

מבצע שומר החומות היה מבצע צבאי של צה"ל ברצועת עזה, שהחל ב-10 במאי 2021, יום ירושלים ה'תשפ"א, לאחר ירי רקטות מסיבי לעבר אזור ירושלים ועוטף עזה, במהלכו פרצו המהומות בישראל. המבצע הסתיים ב-21 במאי בשעה 2:00 בלילה.

במהלך המבצע נערכו אלפי תקיפות של חיל האוויר הישראלי, חיל הים הישראלי וכוחות קרקע ברצועת עזה, וארגוני הטרור בעזה שיגרו יותר מ-4,360 רקטות ופצמ"רים לעבר שטח ישראל.

במבצע נהרגו בצד הישראלי 11 אזרחים וחייל אחד. בצד הפלסטיני נהרגו למעלה מ-200 מחבלים ולפחות מאה אזרחים.

== גרף ירי תלול מסלול לעבר ישראל ==
להלן נתוני ירי תלול מסלול מצד מחבלים פלסטינים מרצועת עזה נגד ישראל, מתחילת 2018 ומפרוץ העימותים בסוף מרץ.

הערה: ירי תמ"ס בלתי מזוהה מציין ירי תלול מסלול שלא זיהו או לא פרסמו האם הוא פצצת מרגמה או רקטת קרקע-קרקע.

==ראו גם==
* שיגור רקטות פלסטיניות לעבר ישראל
* הלחימה ברצועת עזה לאחר מבצע צוק איתן
* מבצע שומר החומות
* הלחימה ברצועת עזה לאחר מבצע שומר החומות

== קישורים חיצוניים ==

* 
* יובל אברהם, [https://tv.social.org.il/politics/2018/06/07/return-march-gaza צעדת השיבה: הסיפור הלא מסופר], באתר הטלוויזיה החברתית, 7 ביוני 2018
*[https://z.ynet.co.il/short/content/Gaza2019/?externalurl=true שנה על הגדרות], 19 במרץ 2019
* [https://www.flickr.com/photos/idfonline/albums/72157694958302352 Riots in the Gaza Strip], בערוץ של דובר צה"ל בפליקר
* אמיר פרחי, [https://www.idf.il/אתרים/מערכות/בין-המערכות/בין-הצפון-והדרום-אמיר-פרחי/?fbclid=IwAR2872is_UN45w-HubKv94LIfvX7Xq9z_I6dX7UNu2U0Kp1awfc50HzMPMI המתח בין הזירות בעיצוב מדיניות הביטחון הלאומי של ישראל - מקרה הבוחן של השנים 2017–2018], כתב העת "בין המערכות" באתר צה"ל, 3 בספטמבר 2020.
* 
* 

==הערות שוליים==

קטגוריה:2018 בישראל
קטגוריה:2019 בישראל
קטגוריה:גבול ישראל – רצועת עזה
קטגוריה:פוליטיקה פלסטינית
קטגוריה:העימותים בגבול ישראל – רצועת עזה (2018–2021)